Ymateb Llywodraeth y Cynulliad i Adroddiad Pwyllgor y Cynulliad ar Ariannu Ysgolion ‘Trefniadau Ariannu Ysgolion yng Nghymru’\nHafan > Amdanom ni > Cabinet a Gweinidogion > Datganiadau'r Cabinet > Ymateb Llywodraeth y Cynulliad i Adroddiad Pwyllgor y Cynulliad ar Ariannu Ysgolion ‘Trefniadau Ariannu Ysgolion yng Nghymru’ Ymateb Llywodraeth y Cynulliad i Adroddiad Pwyllgor y Cynulliad ar Ariannu Ysgolion ‘Trefniadau Ariannu Ysgolion yng Nghymru’\nDiweddarwyd 19 Medi 2006\nJane Davidson AC, y Gweinidog dros Addysg, Dysgu Gydol Oes a Sgiliau\nCroesawaf adroddiad y Pwyllgor ar Ariannu Ysgolion fel cyfraniad arwyddocaol i fater pwysig iawn ac rwy'n ddiolchgar i aelodau'r Pwyllgor, a hefyd i'r rhai a roddodd dystiolaeth, am eu cyfraniadau. <?xml:namespace prefix = o />\nRhoddais ymateb rhagarweiniol Llywodraeth y Cynulliad i argymhellion y Pwyllgor mewn pedwar maes allweddol yn fy Natganiad Cabinet Ysgrifenedig ar 11 Gorffennaf. Eglurais yn y Datganiad hwnnw fy mod yn cefnogi nodau argymhellion y Pwyllgor i wella tryloywder, gwrthrychedd a thegwch y modd y caiff arian ym maes addysg ei ddosbarthu i awdurdodau lleol yng Nghymru. Ar ôl ystyried yr adroddiad ymhellach gyda'r Gweinidog dros Gyllid, Llywodraeth Leol a Gwasanaethau Cyhoeddus yn ystod yr haf, ac ar ôl ymgynghori â Chymdeithas Llywodraeth Leol Cymru (CLlLC), gallaf bellach roi fy ymateb manwl i bob un o argymhellion y Pwyllgor. 1. Mae'r Pwyllgor yn awgrymu: Y dylai Llywodraeth y Cynulliad ymchwilio i'r rheswm am y gwahaniaethau o ran lefelau ariannu rhwng y cyfnodau allweddol, ac yn enwedig rhwng disgyblion Blwyddyn 6 a Blwyddyn 7, ac y dylai gyflwyno adroddiad i'r Pwyllgor Addysg, Dysgu Gydol Oes a Sgiliau. Derbyn. Nodir y gwahaniaethau mewn arian rhwng blynyddoedd neu gyfnodau allweddol yn Rhan 2 o Ddatganiad Cyllideb Adran 52 pob Awdurdod Addysg Lleol (AALl) ac maent yn adlewyrchu'r ffactorau a ddefnyddiwyd yn fformiwlâu ariannu lleol yr AALl i ddosbarthu ei Gyllideb Ysgolion Unigol o dan Reoliadau Cyfrannau Cyllideb Ysgolion (Cymru) 2004. Rhoddir gwybodaeth am y gwahaniaethau o ran lefelau ariannu rhwng y sector cynradd (blwyddyn 6) a'r sector uwchradd (blwyddyn 7) yn fy adroddiadau blynyddol i'r Pwyllgor Addysg, Dysgu Gydol Oes a Sgiliau ar gyllidebau awdurdodau lleol a bennir ar gyfer addysg. Dengys y ffigurau ar gyfer 2006-07 wariant dirprwyedig gros cyfartalog o £3,030 fesul disgybl ar gyfer y sector cynradd a £3,681 ar gyfer y sector uwchradd. Bydd y wybodaeth hon yn parhau i gael ei rhoi i'r Pwyllgor. 2. Mae'r Pwyllgor yn awgrymu: Y dylai Llywodraeth y Cynulliad gychwyn ar unwaith ar adolygiad o'r pwyslais a roddir ar ffactorau megis cludiant, teneurwydd y boblogaeth ac amddifadedd wrth ddyrannu adnoddau addysg o fewn setliad llywodraeth leol, er mwyn sicrhau bod pwysoliadau yn seiliedig ar angen gwrthrychol.\nDerbyn. Dechreuodd y Gweinidog dros Gyllid, Llywodraeth Leol a Gwasanaethau Cyhoeddus adolygiad rai misoedd yn ôl o'r pwysoliad a roddir i ffactorau amddifadedd a theneurwydd poblogaeth o fewn y setliad llywodraeth leol, gan gynnwys y pwysoliad ar gyfer gwasanaethau addysg. Bydd yr adolygiad yn ystyried ffyrdd lle y caiff "angen perthnasol" ei ddiffinio a'i fesur ar sail wrthrychol a chyson. Gallai fod i hyn oblygiadau o ran y dangosyddion amddifadedd a theneurwydd poblogaeth a ddefnyddir, a'r pwysoliad perthnasol a roddir iddynt. Bydd yr adolygiad yn canolbwyntio ar yr elfen o'r fformiwla sy'n ymwneud ag ysgolion prif ffrwd ac er mai'r nod fydd cwblhau'r adolygiad mewn pryd i'w ystyried o fewn setliad 2008-09, mae i'r amserlen hon risgiau.\nGoblygiadau ariannol: nid oes unrhyw rai o ran yr adolygiad ei hun, fodd bynnag, gallai fod i ganlyniad yr adolygiad oblygiadau sylweddol o ran dosbarthu'r setliad refeniw ar draws y 22 o awdurdodau unedol. 3. Mae'r Pwyllgor:\nYn llwyr gefnogi argymhelliad Swyddfa Archwilio Cymru i Lywodraeth y Cynulliad y dylid cynnal adolygiad i weld ai'r hawl i gael prydau ysgol am ddim yw'r dangosydd gorau o amddifadedd ac mae'n argymell y dylid cychwyn arno cyn gynted ag y bo'n bosibl.\nDerbyn. Mae hyn eisoes yn mynd rhagddo fel rhan o'r adolygiad ehangach y cyfeirir ato yn yr ymateb i argymhelliad 2. Ar hyn o bryd, y dangosydd sy'n nodi a yw disgybl yn gymwys i gael prydau ysgol am ddim yw'r unig fesur a all nodi disgyblion yn seiliedig ar lle maent yn derbyn addysg yn hytrach na lle maent yn byw. Goblygiadau ariannol: fel ar gyfer argymhelliad 2.\n4. Mae'r Pwyllgor yn awgrymu:\nEr mwyn sicrhau mwy o dryloywder a gwella'r gwaith o graffu ar y gyllideb, rydym yn argymell y dylai Llywodraeth y Cynulliad wneud trefniadau i ganiatáu i bwyllgorau perthnasol graffu ar y gyllideb ar gyfer cyllid llywodraeth leol fel rhan o'r weithdrefn o bennu'r gyllideb bob blwyddyn.\nNid yw hwn yn fater i Lywodraeth y Cynulliad ond i Gynulliad Cenedlaethol Cymru. Mae'r trefniadau presennol ar gyfer craffu ar y gyllideb ar gyfer cyllid llywodraeth leol yn adlewyrchu strwythur y pwyllgor pwnc, a gyfyngir gan Ddeddf Llywodraeth Cymru 1998 – mae'n rhaid i bwyllgorau a'u gweithrediadau adlewyrchu portffolios Gweinidogol. O dan Ddeddf Llywodraeth Cymru 1998, bydd y Cynulliad Cenedlaethol yn gallu addasu ei Reolau Sefydlog i newid strwythur a gweithrediadau pwyllgorau yn unol â'r argymhelliad hwn os bydd yn dymuno. 5. Mae'r Pwyllgor yn awgrymu:\nY dylai Llywodraeth y Cynulliad gychwyn ar unwaith ar adolygiad o'r fformiwla dosbarthu cyllid llywodraeth leol fel bod yr elfen addysg yn seiliedig ar y costau cyfredol a chostau darparu gwasanaethau addysg yn y dyfodol yn hytrach nag ar gostau hanesyddol. Derbyn. Fel y soniwyd mewn ymateb i argymhelliad 2, mae'r adolygiad hwn eisoes wedi'i gynnal. Bydd yr adolygiad o'r fformiwla setliad refeniw yn canolbwyntio ar yr elfen addysg fel ei brif flaenoriaeth. Bydd yr adolygiad yn asesu pa un a yw cost hanesyddol yn parhau i fod yn ddirprwy priodol am angen perthynol neu pa un a fyddai fframwaith amgen yn briodol i ystyried angen nas diwallwyd.\nGoblygiadau ariannol: fel ar gyfer argymhelliad 2. 6. Mae'r Pwyllgor yn awgrymu: Y dylai Llywodraeth y Cynulliad gomisiynu ymchwil manwl i effaith amrywiadau mewn ariannu ar gyrhaeddiad disgyblion ar ôl cymryd i ystyriaeth newidion eraill megis amddifadedd a theneurwydd y boblogaeth.\nDerbyn yn rhannol. Nid oes unrhyw gyswllt amlwg ar lefel awdurdod lleol rhwng lefelau ariannu fesul disgybl a chyrhaeddiad: mae lefelau cyrhaeddiad yn yr awdurdodau lle ceir y lefelau ariannu uchaf ac isaf fesul disgybl - Ceredigion a Bro Morgannwg - ymhlith y gorau yng Nghymru. Fodd bynnag, ceir cyswllt cryf rhwng cyrhaeddiad a lefel yr hawl i gael Prydau Ysgol Am Ddim: wrth i lefel yr hawl i gael Prydau Ysgol Am Ddim gynyddu, mae lefel y cyrhaeddiad yn lleihau (Bwletin Ystadegol y Cynulliad 20/2006). Yr angen allweddol yw torri'r cyswllt rhwng amddifadedd a chyrhaeddiad isel. Mae ein rhaglen Rhagori a'r gwaith sy'n mynd rhagddo i adolygu amddifadedd yn y fformiwla setliad - gweler argymhelliad 2 - yn ceisio mynd i'r afael â hyn. Goblygiadau ariannol: dim.\n7. Mae'r Pwyllgor yn awgrymu:\nYn unol ag argymhelliad Swyddfa Archwilio Cymru, y dylai Llywodraeth y Cynulliad beri iddi fod yn ofynnol i bob awdurdod lleol anfon crynodeb blynyddol o'r gyllideb i ysgolion yn eu hardal, yn dangos y ffactorau sydd wedi arwain at newidiadau yng nghyllidebau ysgolion. 8. Mae'r Pwyllgor yn awgrymu:\nY dylai Llywodraeth y Cynulliad gyhoeddi canllawiau i awdurdodau lleol i sicrhau bod y crynodeb blynyddol o'r gyllideb yn gyson ar draws ffiniau llywodraeth leol a bod llwybrau archwilio clir a chyson yn cael eu sefydlu a'u monitro.\n9. Mae'r Pwyllgor yn awgrymu:\nDylai Llywodraeth y Cynulliad gyhoeddi un gyfres glir o ganllawiau i awdurdodau ynghylch paratoi datganiadau cyllideb Adran 52 er mwyn sicrhau bod yr adroddiad yn gyson.\n10. Mae'r Pwyllgor yn awgrymu:\nWrth adolygu ffurflen gyfrifo'r cyfrif refeniw ("RA"), y dylai Llywodraeth y Cynulliad sicrhau ei bod yn dod yn haws cymharu ar draws yr holl awdurdodau gyfran yr arian addysg sy'n cael ei gwario'n uniongyrchol ar addysg a'r gyfran sy'n cael ei gwario ar wasanaethau canolog a gweinyddu.\nDerbyn. Derbyniodd Llywodraeth y Cynulliad argymhellion Swyddfa Archwilio Cymru a gefnogir gan y Pwyllgor - rhoddais fy ymateb i'r Pwyllgor Addysg, Dysgu Gydol Oes a Sgiliau ar 7 Mehefin. Byddwn yn gweithio gyda llywodraeth leol i geisio cyflawni argymhelliad 7 drwy gytundeb ond byddem yn ystyried yr angen am reoleiddiad yn sgîl y trafodaethau hynny. Mewn perthynas ag argymhellion 9 a 10, caiff gweithgor ei sefydlu - gan gynnwys swyddogion Llywodraeth y Cynulliad a swyddogion llywodraeth leol - i adolygu'r canllawiau RA mewn da bryd ar gyfer blwyddyn ariannol 2007-08.\nGoblygiadau ariannol: dim.\n11. Mae'r Pwyllgor yn awgrymu;\nPa bynnag newidiadau eraill a wneir, rydym yn argymell y dylai'r Llywodraeth weithio'n agos gyda llywodraeth leol i wella dealltwriaeth ysgolion o'r broses ariannu a'r ffrydiau ariannu. Derbyn. Rydym wedi cymryd camau i wella tryloywder, gan gynnwys cyflwyno Fforymau Cyllideb Ysgolion a chyhoeddi manylion Asesiadau wedi'u seilio ar Ddangosyddion gyda'r setliad llywodraeth leol yn ystod y tair blynedd diwethaf. Derbyniasom argymhellion perthnasol adroddiad Swyddfa Archwilio Cymru i wella tryloywder; fel y gwnaeth CLlLC. Byddwn yn gweithio gyda llywodraeth leol i wella lefel ac ansawdd y wybodaeth sydd ar gael am drefniadau ariannu ysgolion. Yn benodol, byddwn yn archwilio ffyrdd o ddefnyddio gwefan Llywodraeth y Cynulliad yn fwy effeithiol i gyfleu gwybodaeth. Gallwn ddysgu o brofiad yr Adran Addysg a Sgiliau, y defnyddir ei gwefan Teachernet yn eang gan ysgolion ac athrawon yn enwedig i weld gwybodaeth am ariannu.\n12. Mae'r Pwyllgor yn awgrymu: Bod Llywodraeth y Cynulliad yn peri iddi fod yn ofynnol i awdurdodau roi blaenoriaeth yn eu fformiwlâu dosbarthu i ddarparu cymorth wedi'i dargedu i'r ysgolion mwyaf difreintiedig yn eu hardaloedd, a dangos hyn yn eu cyllidebau ysgolion arfaethedig a gyflwynir i Lywodraeth y Cynulliad. Derbyn o ran egwyddor. Yn dilyn ymgynghori eang ar Reoliadau Cyfrannau Cyllideb Ysgolion (Cymru) 2004, a ddaeth i rym ar ddechrau blwyddyn ariannol 2005-06, fe'i gwnaed yn ofynnol i awdurdodau lleol gynnwys ffactor amddifadedd yn eu fformiwla ar gyfer pennu cyllidebau dirprwyedig ysgolion. Rydym wedi cael gwybodaeth gan bob awdurdod am y ffactorau a ddefnyddir ganddynt a faint o arian a ddyrennir. Byddaf yn cyflwyno adroddiad i'r Pwyllgor Addysg, Dysgu Gydol Oes a Sgiliau yn ystod yr hydref ac yn sgîl hynny, byddaf yn ystyried a oes angen atgyfnerthu'r gofyniad.\n13. Mae'r Pwyllgor yn awgrymu: Y dylai Llywodraeth y Cynulliad gyhoeddi cymariaethau ystyrlon, wedi'u dadgyfuno cyhyd ag y bo'n bosib, o wariant addysg yng Nghymru, yng nghenhedloedd a rhanbarthau eraill y DU ac mewn gwledydd eraill, ac y dylai weithio gyda rhannau eraill o'r Llywodraeth i sicrhau bod mwy o fanylion ar gael. Derbyn o ran egwyddor. Byddwn yn parhau i gymharu'r gwariant ar addysg yng Nghymru â'r gwariant cyfatebol yn Lloegr. Byddwn yn ymchwilio i'r posibilrwydd o greu cymariaethau eraill ond mae systemau adrodd gwahanol yn debygol o olygu y byddent yn annilys ac eithrio ar y lefel uchaf o gydgasglu. Goblygiadau ariannol: dim.\n14. Mae'r Pwyllgor yn awgrymu:\nY dylai'r Gweinidog dros Addysg, Dysgu Gydol Oes a Sgiliau roi gwybod i'r Pwyllgor Addysg, Dysgu Gydol Oes a Sgiliau am unrhyw arian canlyniadol o dan fformiwla Barnett a dderbynnir gan Lywodraeth y Cynulliad ym maes addysg, a hynny pan dderbynnir yr arian canlyniadol. Derbyn. Mae'r Gweinidog Cyllid eisoes wedi cytuno i gyhoeddi manylion symiau canlyniadol Barnett. Goblygiadau ariannol: dim. 15. Mae'r Pwyllgor yn awgrymu:\nY dylai Llywodraeth y Cynulliad bennu a chyhoeddi gofynion ariannu sylfaenol cyffredinol safonol ar gyfer staffio ysgolion, adeiladau a chyfarpar ac y dylai'r wybodaeth hon gael ei defnyddio i feincnodi ac fel sail i wneud penderfyniadau ar lefel leol a chenedlaethol ar ariannu ysgolion. Dylai Gweinidog y Cynulliad dros Addysg, Dysgu Gydol Oes a Sgiliau gyflwyno adroddiadau rheolaidd i'r Pwyllgor Addysg, Dysgu Gydol Oes a Sgiliau ar gynnydd tuag at sefydlu gofyniad ariannu cyffredin safonol i ysgolion.\n16. Mae'r Pwyllgor yn awgrymu:\nY dylai Llywodraeth y Cynulliad beri iddi fod yn ofynnol i awdurdodau adrodd yn flynyddol ar unrhyw wahaniaeth rhwng yr arian y mae'n ei ddyrannu i ysgolion a'r gofynion ariannu sylfaenol cyffredin a gyhoeddir gan Lywodraeth y Cynulliad. 17. Mae'r Pwyllgor yn awgrymu:\nY dylai'r Gweinidog dros Addysg, Dysgu Gydol Oes a Sgiliau a'r Gweinidog dros Gyllid, Llywodraeth Leol a Gwasanaethau Cyhoeddus gydweithio'n agos â'r awdurdodau lleol hynny sy'n ariannu ysgolion islaw'r gofynion ariannu sylfaenol cyffredin safonol i sicrhau eu bod yn gwario at y lefel hon o fewn amserlen y cytunir arni. Dylid defnyddio Asesiadau wedi'u Seilio ar Ddangosyddion Addysg fel dangosydd targed hyd nes bod gofynion ariannu sylfaenol cyffredin safonol wedi'u pennu. Derbyn yn rhannol. Mae'r ymateb i argymhelliad 5 yn egluro y byddwn yn adolygu pa un a yw'r gost hanesyddol yn parhau i fod yn ddirprwy priodol am angen perthnasol neu pa un a ddylem symud, yn hytrach, at broses fwy bwriadol o nodi'r angen i wario ar addysg yn y dyfodol. Nodais hynny yn fy Natganiad Cabinet Ysgrifenedig ar 11 Gorffennaf.\nMae dosbarthu i awdurdodau unigol yn cynnwys nifer o ddangosyddion gwrthrychol, sef niferoedd disgyblion yn bennaf ond hefyd dangosyddion yn ymwneud ag amddifadedd a gwasgariad poblogaeth. Rydym eisoes wedi dechrau adolygu'r dangosyddion amddifadedd a gwasgariad poblogaeth hyn a'u pwysoliad i sicrhau bod y dosbarthiad yn adlewyrchu gwir gost darparu addysg a'n hamcanion cyfiawnder cymdeithasol. Disgwylir i'r elfen o'r adolygiad sy'n ymwneud ag ysgolion gael ei chwblhau mewn pryd i'w hystyried o fewn setliad 2008-09 - ond gweler hefyd yr ymateb i argymhelliad 2 uchod. Tra bo canlyniad ein hadolygiad o'r fformiwla yn yr arfaeth, fel mesur dros dro ar gyfer 2007-08, rwyf wedi nodi y caiff Asesiadau wedi'u Seilio ar Ddangosyddion ym maes Addysg ar gyfer pob awdurdod lleol eu defnyddio fel targed lleol ar gyfer gwariant ar addysg. Mae awdurdodau lleol yn parhau i fod yn gyfrifol am bennu’r lefel briodol, yn unol â’u blaenoriaethau y mae’n rhaid iddynt fod yn gwbl atebol amdanynt. Ar gyfartaledd, ym mhob un o'r tair blynedd diwethaf, mae 10 awdurdod lleol wedi cyllidebu yn is na'r Asesiadau wedi'u Seilio ar Ddangosyddion a 12 wedi cyllidebu yn uwch na hwy. Ar lefel Cymru gyfan, mae cyfanswm y gwariant refeniw ar addysg gan awdurdodau lleol wedi bod yn uwch na'r cyfanswm ar gyfer Asesiadau wedi'u seilio ar Ddangosyddion ym maes Addysg. Gofynnir i bob awdurdod gyflwyno adroddiadau ar y rhesymau dros ddewis pennu cyllideb ar gyfer addysg sy'n wahanol i'w Asesiad wedi'i Seilio ar Ddangosyddion ym maes Addysg, a sicrhau bod yr adroddiad hwnnw ar gael er mwyn i'w Fforwm Cyllideb Ysgolion, ei Gyngor llawn a Llywodraeth y Cynulliad ei ystyried. Bydd hyn yn helpu i sicrhau'r cyhoedd y penderfynir ar gyllidebau lleol ar sail gwaith dadansoddi trwyadl o amgylchiadau lleol a bydd yn cynorthwyo tryloywder ariannu ac atebolrwydd lleol.\nMae'n ofynnol i awdurdodau lleol ymgynghori â'u Fforwm Cyllideb Ysgolion cyn pennu cyllideb eu hysgolion bob blwyddyn ac mae'n rhaid iddynt hysbysu Llywodraeth y Cynulliad o'u cyllideb ysgolion arfaethedig erbyn diwedd mis Ionawr. Bydd y trefniadau cyflwyno adroddiadau yn bodoli ochr yn ochr â'r gofynion hynny sydd eisoes yn bodoli. Byddwn yn ymgynghori â CLlLC ynglŷn â'r trefniadau, gan gynnwys amseru a fformat, a byddwn yn rhoi cyhoeddusrwydd iddynt maes o law. Cydymdeimlaf â'r amcan sy'n sail i argymhelliad y Pwyllgor am lefel ariannu sylfaenol gyffredin ofynnol ar gyfer ysgolion yng Nghymru, sef sicrhau bod ysgolion yn fwy sicr ynghylch y modd y mae'r arian a dderbynnir ganddynt yn ymwneud â'r angen i wario. Fodd bynnag, mae angen i ni gydnabod anhawster cyflawni'r amcan hwn. Ni chynigiodd y Pwyllgor unrhyw safbwyntiau o ran pa ddull i'w fabwysiadu. Mae hanes o gynigion aflwyddiannus blaenorol. Byddai angen i ni bwyso a mesur yn gyntaf sut y gellid gwneud hyn, sut y gellid rheoli'r gwaith dan sylw a beth allai'r canlyniadau fod o ran yr effaith ar gyllidebau ysgolion unigol. 18. Mae'r Pwyllgor yn awgrymu: Dylai'r Gweinidog dros Addysg, Dysgu Gydol Oes a Sgiliau roi adroddiadau rheolaidd i'r Pwyllgor Addysg, Dysgu Gydol Oes a Sgiliau am y camau a gymerwyd gan yr awdurdodau lleol i fodloni'r gofynion ariannu cyffredin safonol ar gyfer ysgolion neu'r targedau sy'n seiliedig ar yr Asesiadau wedi'u Seilio ar Ddangosyddion Addysg yn y cyfamser. Derbyn mewn perthynas â chyflwyno adroddiadau i'r Pwyllgor ar wybodaeth gan awdurdodau lleol sy'n pennu cyllideb sy'n wahanol i'r Asesiadau wedi'i seilio ar Ddangosyddion ym maes Addysg yn 2007-08.\nGoblygiadau ariannol: dim. 19. Mae'r Pwyllgor yn awgrymu:\nDylai Llywodraeth y Cynulliad osgoi cyflwyno gweithredoedd polisi anghynaladwy trwy raglenni grantiau penodol tymor byr ac y dylai geisio darparu arian tymor hirach (yn unol â'r cynigion ar gyfer cyllidebau tair blynedd) i alluogi gwell cynllunio ariannol gan ysgolion.\n20. Mae'r Pwyllgor yn awgrymu:\nDylai Llywodraeth y Cynulliad sicrhau nad yw buddion cynlluniau grant a ffrydiau arian newydd yn cael eu peryglu gan ddulliau bidio biwrocrataidd a beichus. 21. Mae'r Pwyllgor yn awgrymu:\nI helpu ysgolion i gynllunio, rydym yn argymell, pan fo cynlluniau grant newydd yn cael eu cyflwyno, fod Llywodraeth y Cynulliad yn paratoi adroddiad ar gynaliadwyedd y cynllun a strategaeth ymadael ar gyfer y cynllun, a hynny fel rhan o'r canllawiau i awdurdodau ar barhad cynlluniau.\nDerbyn. Gwrthodwn yr awgrym fod Llywodraeth y Cynulliad yn dechrau camau gweithredu anghynaladwy o ran polisi drwy grantiau penodol byrdymor. Cwmpesir y materion hyn eisoes gan y protocol grantiau gyda'r CLlLC ac ymdrinnir â hwy yn unol â hynny.\nGoblygiadau ariannol: dim. 22. Mae'r Pwyllgor yn awgrymu: Bod Llywodraeth y Cynulliad yn ystyried newid y canllawiau ar fformiwlâu ariannu awdurdodau addysg lleol i sicrhau gwell cysondeb trwy Gymru ac i leihau newidiadau ariannol o flwyddyn i flwyddyn sy'n deillio o amrywiadau yn niferoedd y disgyblion. Gwrthod. Mae Rheoliadau Cyfrannau Cyllideb Ysgolion (Cymru) 2004 a gymeradwywyd gan y Cynulliad Cenedlaethol yn dilyn ymgynghoriad helaeth yn ei gwneud yn ofynnol i 70% o'r arian ar gyfer cyllidebau dirprwyedig ysgolion gael ei ddosbarthu ar sail nifer y disgyblion. Mae gan awdurdodau y disgresiwn i ddosbarthu'r 30% sy'n weddill ar sail amrywiaeth o ffactorau - fel y'u dyfynnir yn Atodiad H i'r adroddiad - fel y gallant ystyried amgylchiadau ysgolion unigol, gan gynnwys amddifadedd. Mae un o'r ffactorau yn galluogi awdurdodau i liniaru newidiadau mewn arian o flwyddyn i flwyddyn sy'n deillio o amrywiadau o ran niferoedd disgyblion yn ôl disgresiwn. Ni fyddai'n briodol nac yn ddefnyddiol cyfyngu ar y disgresiwn hwn, yn ein barn ni. 23. Mae'r Pwyllgor yn awgrymu:\nBod Llywodraeth y Cynulliad yn arfarnu swyddogaeth a chyfrifoldebau'r fforymau cyllideb ysgolion gyda'r nod o wella'r cyfathrebu rhwng awdurdodau ac ysgolion.\nDerbyn. Mae adolygiad o'r fath eisoes ymhlith amcanion busnes yr Is-adran Rheoli Ysgolion ar gyfer 2006-07. Disgwyliwn i'r adolygiad gael ei gynnal yn allanol. Goblygiadau ariannol: bydd adnoddau presennol yn talu am gostau'r adolygiad. 24. Mae'r Pwyllgor yn awgrymu:\nDylid cyflwyno cyllidebau tair blynedd ar gyfer ysgolion fel mater o flaenoriaeth.\nDerbyn. Mae Llywodraeth y Cynulliad yn ymrwymedig i'w gwneud yn ofynnol i awdurdodau lleol gyflwyno cyllidebau tair blynedd i ysgolion gan ddefnyddio'r pwerau yn Neddf Addysg 2005. Yn dilyn cytundeb gan y Fforwm Ymgynghori ar Gyllid ar 10 Gorffennaf ynghylch cynigion i gyflwyno setliadau llywodraeth leol tair blynedd o 2008-09, byddwn yn gweithio i gyflwyno cyllidebau ysgolion tair blynedd i'r un amserlen. Goblygiadau ariannol: dim. 25. Argymhella'r Pwyllgor y dylai Llywodraeth y Cynulliad beri iddi fod yn ofynnol i awdurdodau gyflwyno adroddiad blynyddol ar eu hymlyniad wrth yr amserlen ar gyfer gosod cyllideb ac y dylai'r wybodaeth hon gael ei chyflwyno'n flynyddol i'r Pwyllgor Addysg, Dysgu Gydol Oes a Sgiliau.\nGwrthod. Mae eisoes yn ofynnol i awdurdodau lleol bennu eu cyllidebau cyffredinol eu hunain a'u lefelau treth gyngor erbyn 11 Mawrth a hysbysu ysgolion o'u cyllideb ysgolion unigol erbyn 31 Mawrth. Nid oes gennym unrhyw dystiolaeth i awgrymu bod awdurdodau yn torri'r gofynion hyn. Byddai system adrodd fel yr un a gynigir yn faich biwrocrataidd diangen ar awdurdodau na fyddai'n dwyn unrhyw fuddiannau i ysgolion. 26. Rydym yn argymell y dylai Llywodraeth y Cynulliad ei gwneud yn ofynnol bod arian a ddyrennir i awdurdodau at ddibenion cyfalaf yn cael ei ddefnyddio'n llwyr fel gwariant cyfalaf ym maes addysg ac y dylai ystyried darparu adnoddau ychwanegol os yw'n dal i ymrwymo i'w nod o wneud pob ysgol yn addas i'w phwrpas erbyn 2010. Derbyn yn rhannol. Ar hyn o bryd mae awdurdodau lleol yn cael £74.685m o grant gwella adeiladau ysgolion bob blwyddyn a £59.331m ar gyfer gwasanaethau addysg mewn arian cyfalaf cyffredinol heb ei neilltuo. Yn gyffredinol, mae awdurdodau yn gwario symiau o'u hadnoddau eu hunain sy'n cynnwys derbynebion cyfalaf a benthyciadau darbodus sy'n fwy na chyfanswm y ffigur GCF ar gyfalaf ysgolion bob blwyddyn. Bydd Llywodraeth y Cynulliad yn parhau i ystyried pa un a oes angen cynyddu lefelau ariannu i sicrhau bod pob ysgol yn addas at y diben mewn cylchoedd cynllunio cyllideb y Cynulliad yn y dyfodol. Goblygiadau ariannol: i'w hystyried fel rhan o Gylchoedd Cynllunio Cyllideb yn y dyfodol. 27. Mae'r Pwyllgor yn awgrymu:\nY dylai'r Pwyllgor Addysg, Dysgu Gydol Oes a Sgiliau a'r Pwyllgor Llywodraeth Leol a Gwasanaethau Cyhoeddus ddilyn y cynnydd i ymateb i'n hargymhellion, yn y lle cyntaf, o fewn 6 mis i ymateb cychwynnol y Llywodraeth. Mae hwn yn fater i gadeiryddion y Pwyllgorau perthnasol. Amdanom ni


Prentisiaethau – PRP Training\nPRP Training > Prentisiaethau\nMae prentisiaethau yn galluogi unigolion i ddysgu o gwmpas eu gwaith. Gyda chymysgedd o hyffoddiant mewnol a thu allan i’r gweithle, gallwch fanteisio ar y cyfleoedd dysgu sydd wedi’u hariannu’n llawn.\nMae’r addysg wedi ei seilio ar anghenion cyflogaeth yr unigolyn, ac y mae’n ffordd wych o ennill cymwysterau â gydnabyddir yn genedlaethol. Mae cyrsiau prentisiaeth yn rhad ac am ddim i’r unigolyn ac i’r cyflogwr oherwydd ariannwyd yr hyfforddiant gan Lywodraeth Cymru a’r Gronfa Gymdeithasol Ewrop.\nO’r funud byddwch yn dechrau, fe gewch chi gyflwyniad trylwyr o’r holl elfennau bydd angen arnoch, fe fydd hyn yn sicrhau cynllun dysgu unigryw i chi, bydd y cynllun yn hyblyg o gwmpas eich amser, eich mynediad i ddysgu ac i’ch anghenion personol.\nMae pob Prentisiaeth yn cynnwys Fframwaith Cymwysterau a Chredydau (QCF (Qualification & Credit Framework), dyfarniadau cymwyseddau technegol (nid ym mhob maes galwedigaethol) a sgiliau hanfodol.\nTrwy’r darpariaeth o’r tri maes cymhwysedd, fe fyddwch yn gallu cyflawni pob un o’ch anghenion dysgu, boed hynny drwy gael eich cydnabod am eich gallu sydd eisoes wedi’i ddatblygu neu drwy ddysgu sgiliau a chymwyseddau newydd â chefnogir gan ein tîm o aseswyr gwybodus a chymwys.\nMae PRP Training yn cynnig prentisiaethau dros ystod eang o feysydd galwedigaethol â fydd yn addas i bron bob amgylchedd gwaith. Mae y cyrsiau prentisiaeth yma ar gael:\nGofal Plant, Dysgu a Datblygiad\nGweithrediadau Canolfannau Cwswllt\nNeu lawrlwythwch y Prosbectws am fwy o fanylion.\nAm fwy o wybodaeth neu i drefnu apwyntiad i drafod ein cymwysterau mewn mwy o fanylder, cysylltwch â ni\nar 01646 623 780 | enquiries@prp-training.co.uk


Sgwrsio Two Hills Sir. Sgwrsio am ddim gyda dieithryn ar hap yn syth o Two Hills Sir.\nChatroulette Two Hills Sir\nCroeso i Chatroulette Two Hills SirCyswllt i berson aleatory unrhyw le yn y byd. Gyda Chatroulette Two Hills Sir gallwch ddewis rhwng yr opsiynau canlynol:- Sgwrs am ddim gyda phob math o bobl o Two Hills Sir. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Two Hills Sir:


Troi ‘nôl – gall ein cymdeithas ddychwelyd i economi gynaliadwy? Troi ‘nôl – gall ein cymdeithas ddychwelyd i economi gynaliadwy? | Coetir Anian Cambrian\nTroi ‘nôl – gall ein cymdeithas ddychwelyd i economi gynaliadwy?\nIon 19, 2021 | Erthyglau, Erthyglau | 0 comments\ngan Simon Ayres\nErthygl arall yn ein cyfres sy’n edrych ar berthnasoedd dynoliaeth â natur. Nid yw cynnwys yr erthygl hon yn adlewyrchu barn yr elusen sy’n parhau i fod yn niwtral ar gwestiynau polisi.\nMewn neges i arweinwyr byd, erfynia Nemonte Nenquimo, arweinydd y Waorani yn rhanbarth yr Amazon, ar i wareiddiad y Gorllewin ddysgu gan bobl lwythol a newid ei berthynas â’r blaned. Un o agweddau trawiadol y neges yw’r difaterwch a’r dirmyg tuag at yr economi ddiwydiannol-brynwr y mae’n cyfeirio ati fel gwareiddiad y Gorllewin.\nYsgrifenna Nemonte Nenquimo am y cynlluniau parhaus i dorri’n ddarnau ein tiroedd i ysgogi economi nad yw erioed wedi bod o fudd i ni. Noda, fel pobl frodorol, rydym yn ymladd i amddiffyn yr hyn rydyn ni’n ei garu – ein ffordd o fyw, ein hafonydd, yr anifeiliaid, ein coedwigoedd, bywyd ar y Ddaear – ac mae’n bryd ichi wrando arnom. Mae’n arwyddocaol ei bod yn sôn am amddiffyn eu ffordd o fyw, yn hytrach na cheisio cyfran mewn economi marchnad.\nWrth ymhelaethau, mae hi’n collfarnu’r gweithgareddau diwydiannol echdynnol a llygrol sy’n dinistrio eu tir a llawer o weddill y blaned, gan dynnu sylw at y celwyddau cysylltiedig ynglŷn â diogelu’r amgylchedd a buddion i bobl leol – Gorfodoch chi eich gwareiddiad arnom ni a nawr edrychwch ble ry’n ni…\nMae Nemonte Nenquimo yn nodi’n glir, rwyf wedi dysgu digon (ac rwy’n siarad law yn llaw gyda fy mrodyr a chwiorydd brodorol ledled y byd) i wybod eich bod wedi colli eich ffordd.\nHeb os, mae cymdeithas sy’n dinistrio’r amgylchedd, yn gwenwyno’r dŵr, yn llygru’r aer, ac sy’n creu anfodlonrwydd ac anghenion artiffisial er mwyn gyrru prynwriaeth yn ‘golledig’. Mae’r casgliad hwn yn dwyn i gof eiriau Salima Hirani * a ddefnyddiwyd yn y cyd-destun hwn: “Os ydych ar goll, y peth gorau i’w wneud yw olrhain eich camau i’r man lle’r oeddech cyn i chi fynd ar goll.” Mae’r erthygl hon yn archwilio’r cynnig o olrhain ein camau yn ôl, gan ddychwelyd i fyw mewn cydbwysedd â’n hecosystemau.\nYn aml, datgenir “Ni allwn fynd yn ôl” ysbryd slogan sy’n stopio meddwl. At beth mae ‘mynd yn ôl’ yn cyfeirio yma? Yn gyffredinol, cymerir ei fod yn golygu dychwelyd i system economaidd\nsymlach a ymarferwyd gan ein cyndeidiau. Gallai hyn gynnwys, er enghraifft: technolegau symlach; darparu ar gyfer ein gwir anghenion; peidio creu anghenion artiffisial; ymarfer economïau lleol; bod â chysylltiad agosach â chynhyrchu; byw mewn cytgord â’n hamgylchedd; peidio defnyddio arian. Yn y bôn, y ffordd o fyw y mae pobl Waorani yn brwydro mor galed i’w chadw.\nByddaf yn cyflwyno detholiad o brofiadau cymunedau sy’n brwydro i warchod ffordd symlach o fyw yn wyneb ei golli i ‘gynnydd’, ac o bobl sy’n dewis dychwelyd i fywyd sy’n fwy cytbwys â gweddill bywyd ar y blaned hon. Dangosa’r enghreifftiau hyn ei fod yn bosibl ‘mynd yn ôl’, ac ar ben hynny ei fod yn gynnig dymunol o safbwynt unigolyn neu bersonol. Mae’r angen o safbwynt y blaned yn ddi-gwestiwn. Yn gyntaf, byddaf yn adolygu’n fyr y cysyniad o ‘gynnydd’ sy’n darparu’r cyd-destun paradeim ar gyfer y syniad “na allwn fynd yn ôl”.\nRydyn ni’n hoffi adrodd stori wrth ein hunain bod gwareiddiad ar lwybr diwrthdro o esblygiad cymdeithasol tuag at greal sanctaidd o hollalluogrwydd technolegol. Ond ai stori yn unig ydyw, myth? O ystyried bod cymdeithasau dynol wedi goroesi am filiynau o flynyddoedd o dan amodau economaidd a chymdeithasol sefydlog mewn cydbwysedd â’u hamgylcheddau, gellir dadlau bod y gymdeithas ddiwydiannol-brynwr gyfredol yn blip dros dro, ac y byddwn yn dychwelyd i’r cyflwr dynol naturiol pan fyddwn ni wedi deffro i’r realiti nad yw’r system hon yr ydym wedi’i chreu yn gweithio. Efallai taw rhyfyg yw’r myth sy’n ymhyfrydu yn y triciau y gallwn eu gwneud. Efallai bod y myth yn ddyfais bropaganda i wneud inni brynu mwy o bethau nad oes eu hangen arnom.\nDefnyddiwyd myth o gynnydd fel dyfais bropaganda i gyfiawnhau gwladychiaeth. Mae’r Athro Priya Satia, yn ei llyfr a gyhoeddwyd yn ddiweddar ‘Time’s Monster – How History Makes History’, yn darparu beirniadaeth o haneswyr fu’n ysgrifennu yn ystod ac ar ôl yr Ymerodraeth Brydeinig. Cydnabuwyd bod trais, ymelwad, hiliaeth, newyn, pla a dinistr – cynhyrchion ac offer gwladychiaeth – yn ddrwg, ond fe’u cyfiawnhawyd fel pethau cyfochrog â’r orymdaith odidog o gynnydd gwareiddiad. Ni allwn osgoi’r argraff bod ‘cynnydd’ wedi cael ei ddefnyddio fel gwrthdyniad gan bobl bwerus i guddio eu gwir gymhellion o gynyddu eu cyfoeth a’u pŵer eu hunain. Efallai bod yr un deinamig yn digwydd heddiw yng nghyd-destun masnacheiddio.\nYn eironig, mae’r syniadau mwyaf blaengar ar gyfer mynd i’r afael â phroblemau dybryd ein hamser yn amlwg cyn-ddiwydiannol. Enghraifft wych yw’r syniad newydd i ddatblygu llongau cargo sy’n cael eu pweru gan y gwynt ac yn meddu ar hwyliau.\nMewn dull tebyg, cyhoeddodd Cynhadledd y Cenhedloedd Unedig ar Fasnach a Datblygiad, adolygiad Masnach ag Amgylchedd yn 2013 o’r enw ‘Wake up before it is too late.’\nCanfu’r adolygiad fod systemau ffermio adfywiol ar raddfa fach yn fwy cynhyrchiol na dulliau cynhyrchu ungnwd ar raddfa ddiwydiannol, ac ar ben hynny maent yn darparu nifer o nwyddau cyhoeddus y mae cynhyrchu diwydiannol yn cael effaith negyddol arnynt. Cyflwynir ffermio ar raddfa fach draddodiadol fel yr ateb i lawer o broblemau byd-eang, megis newid yn yr hinsawdd, tlodi, llygredd, colli pridd, dinistrio bioamrywiaeth, ac ati. Mae’n annog newid cyfeiriad brys o gynhyrchu diwydiannol i ffermio cymysg ar raddfa fach.\nDyma ychydig enghreifftiau sy’n cwestiynu anocheledd a dymunoldeb gwareiddiad a chynnydd. Mae adroddiadau o Ogledd America o’r 18fed a’r 19eg Ganrif yn disgrifio ffordd o fyw pobloedd llwythol Brodorol America ac atyniad hyn i lawer o Ewropeaid.\nUn enghraifft yw’r llythyr a ysgrifennwyd tua 1782 gan Hector St. John de Crèvecoeur, o’r enw ‘Distresses of a Frontier Man’.\nFel ffermwr yng nghanol y Chwyldro Americanaidd roedd yn agored i gyrchoedd gan Ewropeaid eraill ar ochr America a Phrydain, ystyriodd Crèvecoeur yr opsiwn o fynd â’i deulu i fyw’n ddiogel gyda’r llwyth Americanaidd Brodorol lleol. Oherwydd ei ddiffyg gwybodaeth am eu ffordd o fyw a’i ragfarn o blaid diwylliant Ewropeaidd, bu’n betrusgar yn ei obaith. Ac eto gwyddai ddigon am ei gymdogion llwythol a phrofiadau da Ewropeaid eraill i fod yn optimistig.\nYsgrifenna Crèvecoeur am bentref gwych ymhell o gymdogaeth melltigedig Ewrop, mae ei drigolion yn byw gyda mwy o rwyddineb, gwedduster a heddwch, nag yr ydych chi’n ei ddychmygu: lle, er nad yw’n cael ei lywodraethu gan unrhyw ddeddfau, eto i gyd, mewn moesau syml heb eu halogi, mae’r holl ddeddfau hynny yn gallu ffynu. Mae eu system yn ddigon cyflawn i ateb holl brif ddymuniadau dyn, a’i alluogi’n fod cymdeithasol, fel y dylai fod yng nghoedwig fawr natur.\nYma, mae Crèvecoeur yn cymharu’r gwahanol ffordd o fyw yn ddiduedd:\nRwyf wedi ystyried ei holl effeithiau a thueddiadau ddaw i’n rhan, y dull newydd o fyw y mae’n rhaid i ni ei ddilyn, heb halen, heb sbeisys, heb liain a heb fawr o ddillad eraill; y grefft o hela, rhaid inni gaffael, y moesau newydd y mae’n rhaid i ni eu mabwysiadu, yr iaith newydd y mae’n rhaid i ni ei siarad; y peryglon i addysg fy mhlant y mae’n rhaid i ni eu dioddef. Efallai y bydd y newidiadau hyn yn ymddangos yn fwy dychrynllyd o bell na phan fyddant yn dod yn gyfarwydd: beth ydyw i ni, p’un a ydym yn bwyta crwst wedi’i wneud yn dda, neu ‘alagriches’ wedi’u malu; cig eidion wedi’i rostio’n dda, neu gig carw mwg; bresych, neu bwmpen? P’un ai ydym yn gwisgo dillad taclus wedi’u nyddu cartref neu afanc da; p’un ai ydym yn cysgu ar welyau plu, neu ar grwyn eirth? Nid yw’n werth talu sylw i’r gwahaniaeth.\nYsgrifenna Crèvecoeur am filoedd o Ewropeaid a ddewisodd aros gyda’r Americanwyr Brodorol pan gawsant gyfle i ddychwelyd i gymdeithas Ewropeaidd. Ac nid oedd wedi clywed am un ‘Indiaid’ pan gafodd gyfle i fyw’n gydradd yn nhrefi’r gwladychwyr nad oedd yn well ganddyn nhw ddychwelyd at ei lwyth.\nYn ôl pa bwer y digwydda, na ellir byth argyhoeddi plant sydd wedi’u mabwysiadu pan yn ifanc ymhlith y bobl hyn, i ail-gydio mewn moesau Ewropeaidd? Gwelais lawer i riant pryderus y rhyfel diwethaf, ar ôl dychwelyd yr heddwch, aethant i bentrefi’r Indiaid lle gwyddant bod eu plant wedi’u dwyn i gaethiwed; yna i’w tristwch llwyr, cawsant hwy yn Indiaidd llwyr, fel nad oedd llawer yn eu hadnabod mwyach, a’r rhai oedd yn hŷn ac yn cofio eu tadau a’u mamau, yn llwyr wrthod eu dilyn, ac yn rhedeg at eu rhieni mabwysiedig i gael eu hamddiffyn rhag arwyddion o gariad gan eu rhieni go iawn! Er mor anhygoel ymddangosa hyn, rwyf wedi clywed yr honiad mewn mil o achosion, ymhlith pobl dibynadwy. Ym mhentref ——, lle bwriadaf fynd, roedd Sais a gŵr o Sweden, tua phymtheng mlynedd yn ôl, yn byw, a’u hanes yn deimladwy, pe byddai gennyf amser i’w draddodi. Fe’u tyfwyd i oedran dynion pan gymerwyd hwy; fe wnaethant ddianc o gosb eithaf caethion rhyfel, a bu’n rhaid iddynt briodi’r Squaws a oedd wedi achub eu bywydau trwy eu mabwysiadu. Trwy rym arfer, o’r diwedd daethant yn gyfarwydd iawn â’r bywyd gwyllt hwn. Tra roeddwn i yno, anfonodd eu ffrindiau swm sylweddol o arian atynt i bridwerthu eu hunain ag ef. Rhoddodd yr Indiaid, eu hen feistri, eu dewis iddynt, a heb fod angen unrhyw ystyriaeth, dywedasant wrthynt, eu bod wedi bod yn rhydd cyhyd â nhw eu hunain. Dewison nhw aros; a byddai’r rhesymau a roesant imi yn eich synnu’n fawr: y rhyddid mwyaf perffaith, rhwyddineb byw, absenoldeb y gofalon hynny a’r deisyfiadau cyrydol sydd mor aml yn drech na ni; daioni rhyfedd y pridd yr oeddent yn ei drin, oherwydd nid oeddent yn ymddiried yn gyfan gwbl i hela; roedd yr holl gymhellion hyn, a llawer mwy o gymhellion, yr wyf wedi’u hanghofio, yn gwneud iddynt ffafrio y bywyd hwnnw, yr ydym â barn mor ofnadwy ohono.\nAdroddir y stori am gymydog ffermio o Crèvecoeur a dderbyniodd, rai blynyddoedd yn ôl, gan hen Indiaid da, a fu farw yn ei dŷ, llanc ifanc, naw oed, ei ŵyr. Trwy garedigrwydd, addysgodd ef gyda’i blant, a rhoddodd iddo’r un gofal a sylw er cof ei dad-cu hybarch, a oedd yn ddyn teilwng. Roedd yn bwriadu rhoi crefft syber iddo, ond yn nhymor y gwanwyn pan aeth y teulu i gyd i’r coed i wneud eu surop masarn, diflannodd yn sydyn; ac nid tan ddwy ar bymtheg mis wedi hynny, y clywodd ei gymwynaswr ei fod wedi cyrraedd pentref Bald Eagle, lle yr oedd yn dal i breswylio.\nAr iechyd meddwl mae’n ysgrifennu, Heb demlau, heb offeiriaid, heb frenhinoedd, a heb ddeddfau, maen nhw mewn sawl achos yn rhagori arnom ni; a phrawf yr hyn yr wyf yn ei ddatgan, yw, eu bod yn byw heb ofal, yn cysgu’n dawel, yn cymryd bywyd fel y daw, gan ddwyn ei holl erwinder gydag amynedd digymar, a marw heb unrhyw fath o bryder am yr hyn y maent wedi’i wneud, neu am yr hyn maent yn disgwyl cyfarfod â hi wedi hyn. Pa system athronyddol all roi cymaint o gymwysterau angenrheidiol inni ar gyfer hapusrwydd? Yn sicr, mae ganddyn nhw gysylltiad llawer agosach â natur nag sydd ganddom ni….\nFel y rhyfedda Crèvecoeur mor rhugl, Rhaid bod rhywbeth mwy cydnaws â’n gwarediadau brodorol, na’r gymdeithas ffug yr ydym yn byw ynddi; neu fel arall pam y dylai plant, a hyd yn oed pobl mewn oed, ddod mewn cyfnod byr mor hollol glwm wrtho?\nEnghraifft gyfoes o wneud y dewis i adael gwareiddiad i fyw mewn ffordd lwythol yw Stephanie Fuchs, yn wreiddiol o Hamburg, a briododd i lwyth Masai yn Tanzania. Mae hi’n bositif iawn am bobl y Masai a’u ffordd o fyw y mae hi wedi’i mabwysiadu.\nCadwraethwyr ydyn nhw. Maen nhw’n gwybod sut i fyw mewn cytgord â natur, felly pe byddech chi’n rhoi’r byd iddyn nhw, byddai’r byd yn dal i fod yn gyfan. Ni fyddai gennym yr holl broblemau sydd gennym pe bai pawb yn byw fel y Masai, a bod gan bawb y math hwn o wybodaeth draddodiadol bod yn rhaid iddynt fyw mewn cytgord â natur. Maen nhw’n parchu natur, maen nhw’n coleddu natur, ac mae hyn ynddo’i hun yn eu gwneud nhw’n bobl well …\nMae eu ffordd o fyw yn rhagori ar ein ffordd ni – mewn cytgord â natur. Mae ganddyn nhw dir, maen nhw’n gyfoethog, mae ganddyn nhw bopeth sydd ei angen arnoch chi i fyw … Maen nhw’n gwybod sut i fyw’n gynaliadwy… .. Dydyn ni ddim yn gwybod beth mae’n ei olygu i fyw bywyd sy’n driw i ni’n hunain a bywyd sy’n driw i’n planed , bywyd sy’n driw i natur.\nYm Mhrydain, cynrychiolodd y clostiroedd a’r cliriadau greulondeb symud pobl o’r tir wrth iddo ymddangos ar wahanol adegau mewn gwahanol ranbarthau dros ganrifoedd lawer. Ymhen amser, collodd mwyafrif y boblogaeth eu hawliau i fynediad economaidd i’r tir. Aeth llawer i weithio mewn ffatrïoedd yn y dinasoedd, y ffatrïoedd oedd yn aml yn eiddo i’r tirfeddianwyr fu’n gyfrifol am y cliriadau ac a oedd bellach â chyflenwad o lafur cyfleus i helpu i gynyddu eu cyfoeth. Aeth llawer i’r Byd Newydd. Arhosodd rhai fel gweithwyr fferm ar gyflogau isel iawn.\nYn ôl pob sôn, aeth y bardd John Clare yn wallgof gyda galar wrth golli’r tir comin o’i ardal leol. Mae’n disgrifio’r drasiedi yn llawer o’i ysgrifau. Daw’r dyfyniadau canlynol o ‘The Mores’, cerdd a ysgrifennwyd gan John Clare ym 1820.\nYn disgrifio cefn gwlad cyn ei amgáu:\nA chefn gwlad wedi’r amgáu:\nAdrodd yr effaith ddinistriol ar fywoliaeth pobl gyffredin:\nColled ffordd o fyw oedd mewn cytgord gyda natur:\nA diwedd yr hawl hyd yn oed i gael mynediad i’r dirwedd:\nA board sticks up to notice ‘no road here.’\nBu gwrthwynebiad cyson a chwyrn i’r llociau, gyda llawer o wrthryfeloedd a phrotestiadau dros y canrifoedd. Yn anorfod, ar bob darn o dir lle digwyddodd, byddai’r bobl leol a oedd wedi mwynhau hawliau arferol i’r tir, y cominwyr, yn ymyrryd â gwaith y tirfesurwyr, yn rhwygo’r ffensys newydd ac yn lefelu’r ffosydd a’r banciau a oedd yn amgáu’r caeau newydd. Yn aml, deua’r fyddin i mewn i atal y gwrsafiad. Mae’n werth nodi bod y tirfeddianwyr a’r llywodraeth wedi datblygu’r strategaeth o newid yn aml didoliad milwyr i le penodol, wrth i’r milwyr gydymdeimlo’n gyflym ag achos y cominwyr. Yn y senedd, yn y cyfryngau, a thrwy bamffledi, parhaodd y ddadl trwy’r 17eg, 18fed a’r 19eg ganrif.\nGyda’r Aelodau Seneddol hefyd yn dirfeddianwyr, prin oedd gan bobl unrhyw fodd gwleidyddol na chyfreithiol i ymgyrchu yn erbyn y llociau. Wrth golli eu hawliau i’r tir, collodd y bobl gyffredin eu bywoliaeth a’u ffordd o fyw. Roedd y dadleuon a gyflwynwyd o blaid cau tir yn tynnu ar y cysyniad o gynnydd ar ffurf ‘gwella’ amaethyddol, tra’n arbed y bobl gyffredin rhag difaterwch, a rhoi cyfle iddynt ennill cyflog. Y gwir reswm yn syml oedd trachwant y bobl mewn grym.\nFel y disgrifia Simon Fairlie yn ei adolygiad ‘A Short History of Enclosure in Britain’ nid oedd diboblogi cefn gwlad yn cael ei adlewyrchu mewn gwledydd Ewropeaidd eraill. Ac fe gafodd effeithiau parhaol yn fyd-eang. Ymfudodd rhai o’r bobl a gollodd eu tir i’r Byd Newydd a chyfrannu at ddwyn tir oddi wrth y bobl yno. Yn bennaf, trodd y clostiroedd tyddynwyr gwledig yn drigolion slymiau’r ddinas. Roedd syrffed llafurwyr di-dir yn cadw cyflogau yn isel yn y ffatrïoedd ac roedd diwydiant cotwm Prydain yn gallu tandorri a dinistrio miloedd o ddiwydiannau lleol ledled y byd. Ni wnaeth colli eu mynediad i’r tir wella bywydau’r bobl gyffredin, ac ni wnaeth y byd yn lle gwell. O fewn un genhedlaeth, daeth y cysylltiad â natur a’r sgiliau i fyw o’r tir yn atgofion gwerin.\nMae hanes Mandobo o Papua yn adroddiad ingol, diweddar o bobl yn sylweddoli’n rhy hwyr iddynt gael eu twyllo i werthu eu coedwig, a gyda hynny eu ffordd o fyw, i gorfforaeth olew palmwydd enfawr.\nYn ei lyfrau ‘The Moneyless Man’ a ‘The Way Home’, cyflwyna Mark Boyle y posibilrwydd o fyw heb arian yn yr 21ain Ganrif yn Lloegr a chefn gwlad Iwerddon ac, yn arwyddocaol, yr ymdeimlad o foddhad a bodlonrwydd sy’n dod gyda byw fel hyn. Mae mynediad i dir ar gyfer llety ac ar gyfer bwyd wrth gwrs yn sylfaenol i fyw heb arian. Ffactor defnyddiol arall yw tirwedd sy’n hygyrch ac yn doreithiog gyda chynnyrch gwyllt, er enghraifft pysgod a phren tanwydd.\nY gwahaniaeth cyson rhwng y cymdeithasau hynny sy’n gweithio mewn cytgord â’u hamgylchedd a’r rhai sy’n dinistrio’r sylfaen ar gyfer bywyd yw’r defnydd o arian. Mae cymdeithasau heb arian yn diwallu eu hanghenion am fwyd, dillad, cysgod a chymuned heb or-fanteisio ar eu hamgylchedd. Ar ben hynny gallant wneud hyn mewn llai o oriau gwaith nag yr ydym yn gweithio mewn cymdeithasau diwydiannol gweler er enghraifft ‘Stone Age Economics’, gan Marshall Sahlins.\nCyflwynwch arian i’r economi, ac rydych chi’n cyflwyno cynhyrchu gormodol a di-angen a’r anogaeth tuag at drachwant a phrynwriaeth, gyda’r tlodi, oriau gwaith hir, gwahanu a dinistrio amgylchedd sy’n dod lawn yn llaw â hynny. Arsylwa Dr Gabor Maté, “Mae cymdeithas o ddefnyddwyr yn dibynnu ar greu anghenion artiffisial.” Gweler er enghraifft cyfweliad Russell Brand â Dr Maté.\nCamgymeriad yw gweld diwylliannau ymgynhaliol fel rhai nad ydynt yn ddinistriol o ganlyniad i fod yn llai soffistigedig yn gymdeithasol. Mae’r dystiolaeth yn awgrymu’r gwrthwyneb. Gwneir dewisiadau rhesymegol bwriadol gan y cymdeithasau hyn. Er enghraifft, mae Nemonte Nenquimo yn dweud wrthym fod a wnelo gwybodaeth pobl frodorol â miloedd ar filoedd o flynyddoedd o gariad at y goedwig hon, at y lle hwn. Cariad yn yr ystyr ddyfnaf, fel parch. Mae’r goedwig hon wedi ein dysgu sut i gerdded yn ysgafn, ac oherwydd ein bod wedi gwrando arni, ei dysgu a’i hamddiffyn, mae hi wedi rhoi popeth i ni: dŵr, aer glân, maeth, cysgod, meddyginiaethau, hapusrwydd, ystyr. Ac rydych chi’n cymryd hyn i gyd i ffwrdd, nid yn unig oddi wrthym ni, ond gan bawb ar y blaned, ac o genedlaethau’r dyfodol.\nI bobl llwythol yng Ngogledd America mae eu diwylliant, economeg, ysbrydolrwydd, moeseg, addysg a llywodraethu yn darparu fframwaith cydlynol ar gyfer byw gyda pharch at bob rhywogaeth ac fel presenoldeb cadarnhaol yn yr amgylchedd. Mae Braiding Sweetgrass: Indigenous Wisdom, Scientific Knowledge, a Teachings of Plants gan Robin Wall Kimmerer yn gyfrifon cyfoes o gymdeithas lwythol yng Ngogledd America sy’n dangos sut mae’r holl agweddau hyn yn gweithio gyda’i gilydd i greu cymdeithas gynaliadwy.\nYsgrifennodd Benjamin Franklin draethawd ym 1784 o’r enw ‘Remarks Concerning the Savages of North America’ lle mae’n mynegi edmygedd o’r Americaniaid Brodorol.\nO’u cymdeithas sifil ysgrifennodd, … mae eu llywodraeth i gyd trwy gyngor y ‘sages’; nid oes unrhyw rym, nid oes unrhyw garchardai, dim swyddogion i orfodi ufudd-dod, na chosbi. Felly yn gyffredinol, maen nhw’n astudio areithyddiaeth, y siaradwr gorau sy’n cael y dylanwad mwyaf.\nAr eu defnydd o amser, Heb lawer o ddyheadau artiffisial, mae ganddyn nhw ddigonedd o hamdden i wella trwy sgwrs. Mae ein dull llafurus o fyw, o’u cymharu â hwy, yn cael ei ystyried yn slafaidd a thaeog; a’r dysgu, yr ydym yn mesur ein hunain wrtho, yn wamal ac yn ddiwerth.\nÂ chanddynt rhesymau mynych i gynnal cynghorau cyhoeddus, maent wedi ennill trefn glir a gwedduster wrth eu cynnal. Â Franklin ymlaen i ddisgrifio gweithdrefn y cynghorau.\nA’u moesau da: Mae cwrteisi’r anwariaid hyn wrth sgwrsio yn wir yn cael ei gario i’r eithaf, gan nad yw’n caniatáu iddynt wrthddweud na gwadu gwirionedd yr hyn a haerir yn eu presenoldeb …\nThema ffilm Bruce Parry, Tawai, yw’r dewisiadau bwriadol a rhesymegol y mae pobl lwythol mewn gwahanol rannau o’r byd yn eu gwneud ynglŷn â sut maen nhw’n byw. Maent yn gwybod sut orau mai byw yn eu hamgylchedd trwy ddoethineb a chysylltiad â’r hyn sy’n werthfawr.\nI gloi, mae’n werth dwyn i gof yr hyn a ddywedodd y gwneuthurwr ffilmiau Americanaidd Alanis Obomsawin ym 1972:\nMae Canada, un o’r gwledydd mwyaf cyfoethog, yn gweithredu ar economi disbyddu sy’n gadael dinistr yn ei sgil. Mae’ch pobl yn cael eu gyrru gan ymdeimlad ofnadwy o ddiffyg. Pan fydd y goeden olaf yn cael ei thorri, y pysgodyn olaf yn cael ei ddal, a’r afon olaf yn llygredig; pan fydd anadlu’r aer yn ffiaidd, byddwch yn sylweddoli, yn rhy hwyr, nad mewn cyfrifon banc y mae cyfoeth ac na allwch fwyta arian.\nRydym yn gynyddol ymwybodol na fydd newid ein system economaidd yn unig yn ddigon i ddatrys y problemau y mae’n eu hachosi, bod angen lefel ddyfnach o lawer o ddiwygio. Er bod yr angen am newid yn cael ei adrodd yn aml, ymddengys bod y drafodaeth yn brin ar weledigaeth o’r hyn y gallai system economaidd sy’n darparu ar gyfer ein hanghenion heb ddinistrio’r blaned edrych. Ac eto mae’r ateb o flaen ein llygaid – yn y bywoliaethau a ymarferir gan ein cyndeidiau a’r ychydig ddiwylliannau llwythol ac ymgynhaliol sy’n weddill, y mae llawer ohonynt yn gofyn am gael eu clywed. Ein hangen ar unwaith yw rhoi’r gorau i ddisbyddu ein cyfoeth naturiol ac adfer digonedd i’r byd.\nMae llawer o’r syniadau a gyflwynir yma wedi eu llywio gan drafodaethau gyda Salima Hirani. Mae ei llyfr ‘In Our Nature’ yn cyflwyno’n fyw sut mae economi leol, wedi’i lleoli mewn pentrefi yn darparu’n gyffyrddus ar gyfer ein hanghenion.


Llyfrgell Owen Phrasebank - tyllu\nYna cychwynnid ar y gwaith o dorri tyllau yn y cyrbau i dderbyn y camogau; hwn oedd y gwaith anoddaf o ddigon, rhaid oedd tyllu fel bod yr oledd yn iawn a'r camogau'n mynd i mewn yn rhwydd i'r tyllau yn y cyrbau.\nYn ôl at y testun: wedi bod wrthi am amser yn tyllu, maent y penderfynu dechrau rhoi powdr yn y twll.\nYr oedd y cart yn llonydd a'i siafftiau'n tyllu i bridd gwelltog ei lawr.\nMaent yn dechrau tyllu hefo'r ebill a alwant yn Bitcher; pitch yn golygu dechrau'r twll.\nMae hyn yn llwyddo i sicrhau agosrwydd sgwrsiol, yn lladd pob ffurfioldeb oer ac yn tyllu i sylfeini'r bersonoliaeth unigol.\n'Mae'r cena bach wedi bod yn tyllu yma,' meddai.\nNid rhyfedd felly fod cymaint o'r seiri yn gorfod gwisgo sbectol pan wrth waith manwl fel tyllu bŵl er enghraifft.\nYn raddol, gwelid trafaelwyr o'r trefi ac o Loegr yn galw heibio i'r seiri gwledig a chynnig iddynt fylau i olwynion wedi eu tyllu'n barod.


Yr Un Oed â Bawd fy Nhroed golygwyd gan Myrddin ap Dafydd\nHafan | Home » Llyfrau Plant » Barddoniaeth i Blant » Yr Un Oed â Bawd fy Nhroed\nYr Un Oed â Bawd fy Nhroed\nFformat: Clawr Meddal, 198x128 mm, 72 tudalen\nCyfrol o gerddi lloerig am y corff, wedi'i hanelu at blant.\nDyma lyfr arall yn y gyfres ‘Cerddi Lloerig’ i blant (yr unfed ar bymtheg). Mae’r cerddi yn waith amryw o feirdd cyfoes, gan gynnwys y golygydd, Myrddin ap Dafydd. Y tro hwn y thema yw ‘cerddi lloerig am y corff’.\nMae cyfres ‘Cerddi Lloerig’ wedi gwneud gwaith ardderchog dros y blynyddoedd i ddenu plant i fwynhau barddoniaeth, ac mae sawl gem yn y gyfrol ddiweddaraf hon. Nid yw pob cerdd yn ‘lloerig’, serch hynny, ond nid yw hynny’n fai. Mae ambell un fel ‘Curiad Cariad’ yn gerdd sensitif a chariadus, ‘Gofal’ yn annwyl a hoffus, a ‘Gordyfu’ wedyn yn annog plant i ddarllen ymhellach. Mae yma ambell gerdd ‘ffwrdd-â-hi’ sy’n wannach na’r rhelyw ac yn tueddu i adael i’r odl reoli’r cynnwys.\nMae’r darluniau du a gwyn gan Siôn Morris yn wledd i’r llygad ac yn ehangu dealltwriaeth y plant o gynnwys y cerddi. Mae hon yn gyfrol ddylai fod ar silff lyfrau pob plentyn a phob ysgol.


Profi Cyfarpar Tân, Hylosgedd Tester - Skyline\nDongguan SKYLINE DIWYDIANNOL CO., LTD.\nRearch gan Ceisiadau\nRearch ôl Diwydiant\nRearch gan Standard\nRearch gan Products\nISO5660 Cone Calorimeter Dadansoddiad Offeryn Am Gwres Rhyddhau Cynnyrch cyflwyno'r mesurau Côn Calorimeter Cone Calorimeter cynhesu cyfradd rhyddhau (AYT), rhyddhau mwg, amser tanio, defnydd o ocsigen, carbon monocsid a cynhyrchu carbon deuocsid a chyfradd colli mas pan sbesimen yn agored i adnoddau o gwresogydd conigol.\nLlosgi Sengl Eitem Profi Cyfarpar Hylosgedd\nLlosgi Sengl Eitem Profi Cyfarpar Hylosgedd gyda Dur Di-staen Nwy Casglu Hood Cynnyrch cyflwyno'r Llosgi Sengl Eitem Y Llosgi Sengl Eitem (SBI), yn ddull o prawf ar gyfer penderfynu ar y hymateb i ymddygiad tân o adeiladu cynnyrch (ac eithrio lloriau) pan fydd yn agored i'r ymosodiad thermol gan eitem llosgi unigol (a tywod-bocs llosgwr cyflenwi gyda propan). Mae'r sbesimen yn cael ei gosod ar droli sy'n cael ei leoli mewn ffrâm o dan system egsôst. Mae ymateb y sbesimen i'r llosgwr ei fonitro yn offerynnol ac yn weledol. Cyfraddau Gwres a rhyddhau mwg yn cael eu mesur yn offerynnol a nodweddion ffisegol yn cael eu hasesu drwy arsylwi.\nRowlio'n Cable Fertigol Fflam Tester\nRowlio'n Cable Fertigol Fflam Tester gyda Dur Di-staen Prawf Box Cynnyrch cyflwyno'r rowlio'n Cable Fertigol Fflam Tester rowlio'n Lledaeniad Cable Fertigol Fflam Tester yn gyfres sy'n cydymffurfio â IEC 60332-3-10 (Categori A ~ D) safonau. Mae'r mesurau prawf ehangu fflam fertigol i'r cebl fertigol electronig neu optegol neu wifren ddefnyddio'r ffynhonnell tanio safonol tra'n cyflenwi swm penodol o aer i siambr o gyfrol diffiniedig. Yn ogystal, os cebl rowlio'n fflam fertigol lledaeniad brofwyr llosgydd yn cael ei addasu gan 20 gradd ongl, gall fod yn fesur o dan IEEE 383 (IEEE 1202) safonol. Hefyd, os Gwres Wasg Cyfleuster ynghlwm, gall fesur deinameg tân werth fel HRR (Heat Datganiad Cyfradd), CCS (Cyfradd Cynhyrchu Mwg) ac yn y blaen.\nDeunydd Adeiladu Tester Dwysedd Mwg\nDeunydd Adeiladu Mwg Dwysedd Tester yn ôl Proffil ASTM D2843 Cynnyrch Deunydd Adeiladu Mwg Dwysedd Tester Mae dwysedd mwg profwr ar gyfer adeiladu deunyddiau yn cael ei ddatblygu gan Röhm Haas Company of America am reolaeth fewnol. Fe'i datblygwyd yn y 1970au yn unol â safon D2843 ASTM. Mae ei sail ddamcaniaethol yw cyfraith Billumber yn, hynny yw, y mwg a gynhyrchir gan losgi deunyddiau yn cael ei effeithio'n uniongyrchol gan fflam, ac mae'r treiddiad golau cysgodi ar ôl llosgi defnyddiau. Yna caiff y gyfradd dros ben yn cael ei ddefnyddio i bennu gwerth dwysedd mwg (SDR). Ar hyn o bryd, mae mwy a mwy o geisiadau wedi llwyddo yn y safon genedlaethol GB 8624, ar gyfer profi dwysedd mwg o PVC casing, ond hefyd ar gyfer y profion perfformiad dwysedd mwg o ddeunyddiau tu modurol.\nDongguan SKYLINE DIWYDIANNOL CO., LTD. yw Arweinydd De Tsieina mewn dylunio, gweithgynhyrchu a gwasanaeth o ystod fwrdd o atebion profi ansawdd uchel ar gyfer Profi Cyfarpar Tân.\nEin cenhadaeth yw cynnig Profi Cyfarpar Tân ansawdd uchel ac atebion cyflawn ar gyfer profi deunyddiau adeiladu, awyrennau, rheiliau, IMO, Dodrefn, a Ceblau a Diwydiannau Gwifrau '. Er mwyn darparu'r atebion gorau i helpu ein cwsmeriaid i leihau'r golled o ganlyniad i dân.\nEin Gweledigaeth yw i fod y dylunydd mwyaf llwyddiannus Inspired, ac yn angerddol a gwneuthurwr o brofi atebion gan bob amser yn fwy na thwf y diwydiant a bod yn cyfeirio byd-eang mewn cynhyrchion a gwasanaethau.\nDechreuodd SKYLINE i ddylunio a chynnyrch phrofi offer ers 2008. Ar gyfer datblygiad degawdau ', yn enwedig yn ystod y cydweithrediad gyda llawer o labordai 3ydd parti a gwneuthurwr uchel diwedd dramor, maent yn rhoi i ni gyda llawer o goruchwylio a chymorth, rydym yn cronni y profion gorau profiad a manylebau technegol, ac mae hyn yn sefydlu sail gadarn i ni ddarparu gwasanaeth berffaith. Materion cymdeithasol traethawd\nRydym yn gwerthwr o Saso, SGS, The Safonau Sefydliad Israel, Intertek, BV, TUV, Hasbro, Mattel. Mae bron i 100% o offer profi teganau o labordai uchod yn cael eu prynu gan Skyline. Maent yn cynrychioli y safon uchaf mewn teganau maes profi. Mae'n anrhydedd ac yn falch o gyflenwi cyfarpar i ddiwallu eu gofynion profi.\nPrawf Twnnel Steiner Offer\nPrawf Panel Radiant Flooring Offer\nNBS Siambr Dwysedd Mwg\nCyfeiriad: 3 / F 2il Minghui Adeilad Dongguan Zhongwuwei Diwydiannol Niushan Dongcheng District, Guangdong 523,128 Tsieina\nAwgrymiadau - poeth Products - Map o'r safle - AMP Symudol


Paul Griffiths: 'Waves'\nY Cymro 12/09/08\nAllwch chi fyth â beirniadu’r Theatr Genedlaethol yma yn Llundain o beidio â bod yn ddadleuol nac amrywiol. O’r clasurol i’r arbrofol, mae 'na wastad rywbeth at ddant pawb i’w gael ar lannau’r Tafwys. Ac o sôn am ddŵr, priodol iawn yw cyfeirio at un o’u cynyrchiadau ‘theatrig’ diweddaraf sef addasiad y gyfarwyddwraig arbrofol Katie Mitchell o nofel gymhleth Virginia Woolf - ‘Waves’.\nFe sylwch fy mod i wedi bod yn ofalus yn fy newis o eiriau wrth ddisgrifio’r cynhyrchiad yma, oherwydd beth yn union sy’n cael ei lwyfannu yw un o’r pethau mwyaf dadleuol am y gwaith. Ar y wyneb, drama radio sydd yma, neu yn hytrach ffilm, gyda thrac sain gyflawn gyfoethog. Ac eto, gan fod y cyfan yn cael ei greu ar y llwyfan o’ch blaen, ai cynhyrchiad theatrig sydd yma mewn gwirionedd?\nWrth gamu i mewn i theatr y Cottesloe, un o theatrau lleia’r Theatr Genedlaethol, yr hyn welwch chi o’ch blaen ydi stiwdio drama radio. Mae yma silffoedd o boptu’r llwyfan yn llawn o geriach i greu synau, o sgidiau, i ddefnydd, o arfau i offerynnau. Ar y llawr, mae bocsys amrywiol o dywod, o wair, o gerrig ac o faw. Mae yma ddrysau, a byrddau a chadeiriau a meicroffonau a lampau rif y gwlith, ac yn goron i’r cyfan sgrin enfawr sy’n hoelio’r sylw, ac yn atgoffa rhywun o fod mewn sinema.\nBuan iawn y cawn ein cyflwyno i’r saith cymeriad sy’n ganolbwynt i’r stori sef Bernard, Susan, Rhoda, Neville, Jinny, Louis a Percival. Cael ein cyflwyno drwy’r lleisiau yn unig wnawn ni i gychwyn, wrth i’r actorion ddawnsio o gwmpas y meicroffonau gan daflu ambell i linell yma ac acw. Yn raddol, ychwanegir sbectol, neu lawes o grys, neu het, sydd eto’n adeiladu’r cymeriad a’r stori wrth fynd yn ei flaen. Yna daw’r camerâu fidio i’r llwyfan, ac fe greiir cameos bychain sy’n cael eu taflunio ar y sgrin enfawr i gyd fynd â’r geiriau, wrth i’r stori ruthro ymlaen o 1893 hyd 1933.\nDiben y cyfan yw cyfleu hanes y chwe phrif gymeriad, gyda Percival y seithfed yn gorgyffwrdd stori pawb. O gyfnod yr ysgol i’r coleg i fywyd cyhoeddus, dilynwn eu hynt a’u helynt wrth iddynt gwrdd am bryd o fwyd neu yn y parc, gan weld pa mor gymhleth â thywyll yw bywyd bob un wrth fynd yn hŷn. A deud y gwir, allwch chi’m peidio â theimlo’n ddigalon wrth wylio’r cyfan, yn enwedig tua’r diwedd.\nEr bod yr wyth actor yn gneud eu gwaith yn wyrthiol, nid yn unig yn traethu talpiau helaeth o’r nofel, ond hefyd yn creu’r synau, yn gweithio’r camerâu ac yn creu’r darluniau drwy ddefnyddio drychau, ffenestri, dail, dŵr a’r lampau, mae’r cwestiwn sylfaenol yn aros. Beth sy’ ma mewn gwirionedd? Ydi’r holl greu delweddau a thrac sain yn gynhyrchiad llwyfan? Ydi gwylio actorion yn darllen eu llinellau i feicroffon, neu’n efelychu synnau amrywiol yn werth £30 o docyn? Yn bersonol, dwi ddim mor siŵr.\nEfallai y dylai’r gyfarwyddwraig newid ei chyfrwng. Yn sicr mae ganddi’r llygad i greu’r llun, y glust i glywed y gair, ond bosib bod hualau’r llwyfan bellach yn faen tramgwydd iddi!\nMae’r cynhyrchiad ar daith ar hyn o bryd gan ymweld â Leeds, Salford, Caerfaddon, Dulyn, Luxemburg ac Efrog Newydd. Mwy o fanylion am www.nationaltheatre.org.uk\n'We Will Rock You'\n'A Swell Party' ac Haf 2008


COFIO CARWYN - EISTEDDFODWR O FRI gan D.Ben Rees\nCyfrol werthfawr dros ben ydyw Cydymaith i Lenyddiaeth Cymru a olygwyd gan Meic Stephens a'i gyhoeddi yn 1986, 1992 ac yna'r ailargraffiad sy'n well na'r cyntaf hyd yn oed, a gyhoeddwyd gan Wasg Prifysgol Cymru yn 1997. Er gwyched y gwaith, mae'n anorfod gadael allan rywrai y credwn ni sy'n haeddu cofnod. Ac un o'r rhai hynny a ddylai gael lle yn y trydydd argraffiad sydd i ddod allan yn 2007 ydyw Caerwyn, eisteddfodwr i flaenau bysedd ei draed.\nEi enw bedydd oedd Owen Ellis Roberts, yr un enw a'r cyfathrebwr ifanc o Lerpwl sy'n gyson fel gohebydd newyddion teledu S4C. Galwai ef ei hun yn Elis Roberts, er mai Owain y galwn ni ef yn Lerpwl. Ond Owen Ellis Roberts oedd yr enw a roddwyd ar Caerwyn yng Nghorwen ar �l ei eni ar 25 Chwefror 1871 yn unig fab i Hugh a Ruth Roberts.\nCafodd Caerwyn fywyd diddorol fel newyddiadurwr. Bwriodd ei brentisiaeth ar staff yr Herald yng Nghaernarfon, ond gwnaeth farc fel newyddiadurwr yn Lerpwl o dan ofal Isaac Foulkes (Llyfrbryf), gŵr yr ydym mewn dyled enfawr iddo fel cyhoeddwr llyfrau cain a gwerthfawr. Roedd ei bapur wythnosol Y Cymro yn llawn stori�u cyffrous, soniai am fwrdro a llabyddio, yn ogystal ag eisteddfodau a chymanfaoedd pregethu. Bu Caerwyn yn weithgar ym mywyd diwylliannol y Cymry alltud. Cystadleuai ar bob cyfle. Enillodd lu o gadeiriau yn Lerpwl a pharhaodd felly ar hyd ei oes. Gallai droi ei law at unrhyw gyfrwng: telyneg, pryddest, englyn, hir a thoddaid, cywydd ac awdl.\nOherwydd cyflwr ei iechyd symudodd yn �l i Ogledd Cymru, a daeth yn ffigur pwysig yn hanes newyddiaduraeth Gogledd Cymru a bywyd Ynys M�n. Bu'n olygydd Herald M�n a The Holyhead and Anglesey Mail, Caergybi a bu ar staff y Clorianydd gan sgrifennu'n ddifyr ar bob amgylchiad. Ef oedd llyfrgellydd rhan-amser cyntaf M�n, a bu hefyd am gyfnod hir yn gyfieithydd swyddogol llys chwarterol Biwmares. Bu galw mawr amdano yng nghapeli M�n, ac yn y gaeaf, clywyd ei gyhoeddi yn gyson yn y Cymdeithasau Llenyddol fel darlithydd difyr.\nOnd ei gryfder mawr oedd fel arweinydd eisteddfodau. Cawsom ein bendithio fel cenedl gan arweinwyr eisteddfodol, a nifer ohonynt o Ynys M�n, fel Caerwyn, a'r Parchedig Meic Parry (un o blant Llannerch-y-medd) heb anghofio y Parchedig Huw Jones, Rhuddlan (Bala gynt) sy'n fythol ifanc. Ond Caerwyn oedd y meistr am dros hanner can mlynedd, yn yr eisteddfodau lleol, ar lwyfan Eisteddfod M�n lle bu'n weithgar dros ben gyda'r orsedd, ac ar lwyfan yr Eisteddfod Genedlaethol. Am flynyddoedd lawer bu'n rhaid i Caerwyn arwain heb help meic o unrhyw fath. Y cyfan oedd ganddo i gadw trefn ar gynulleidfa oedd llais fel taran a dipyn o hiwmor. Adroddodd Dr W. Emrys Evans wrthyf am Pat O'Brien (arweinydd gwych arall) yn gofyn i ryw was ffarm a oedd yn aflonyddu ar Steddfod yng ngwlad Maldwyn.\n'Beth sy'n bod arnat?'\n'Wedi colli 'nghap,' meddai hwnnw.\n'Paid poeni. Mae 'na frawd yn y fan hon, yn eistedd yn dawel yn y rhes ffrynt, ac y mae wedi colli ei wallt.'\nChwerthin braf a'r aflonyddwr diniwed yn cilio trwy'r drws. Treiddiai llais Caerwyn i ben pella'r pafiliwn, ac fel Pat O'Brien roedd ei hiwmor, yn cadw pawb yn ddiddig a'i stor�au yn rhoddi'r gynulleidfa yn gysurus hapus. Cafodd y fraint o wahodd pobl dalentog i'r llwyfan i ganu ac adrodd, ac ef oedd yr arweinydd a gyflwynodd David Lloyd (1912-69) i fyd yr eisteddfod cyn iddo fynd yn ganwr proffesiynol, ac yn adnabyddus yn Berlin fel ag yr oedd yn Fienna, fel un o brif ddehonglwyr Verdi a Mozart.\nYm myd yr Eisteddfod Genedlaethol fe'i cofir fel Gorseddwr cydwybodol. Ar farwolaeth Meurig Prysor, etholwyd Caerwyn yn Dderwydd Gweinyddol Gorsedd Beirdd Ynys Prydain, ond roedd ef erbyn hyn mewn gwth o oedran. Pan gafodd y swydd yn Eisteddfod Genedlaethol Llangefni, un o Eisteddfodau gorau ail hanner y ganrif, yr oedd Caerwyn ymhell dros ei bedwar ugain mlwydd oed. Dwy flynedd y bu yn y swydd.\nBu farw 1 Hydref, 1959 a gosodwyd ef i orffwys yn naear mynwent Llangristiolus. Lluniodd un arall o gymeriadau mawr M�n, ac eisteddfodwr brwd arall, Llew Llwydiarth, englyn i'w gofio:\nGŵr byr ag arab geiriau - oedd Caerwyn\nBardd cawraidd ein gwyliau,\nA 'llef enwog llwyfannau',\nA fu yn hir i'w fwynhau.\nDywedodd y cyfan wrth ei ddisgrifio, fel 'llef enwog llwyfannau'. Deil ei floedd a'i lais yng nghlyw pawb a'u clywodd er bod deugain mlynedd i eleni ers pan distawodd pencampwr Arweinyddion Eisteddfodau M�n.\nWRTH Y GAMFA\nMwynder Mai oedd ar y meysydd.\nMwynder mwy ar wyneb Men,\nA gwynfydau serch dihenydd\nBrofem wrth y gamfa bren;\nGwyddai'r adar ein cyfrinach,\nHithau'r awel b�r ei si;\nOni chanent yn felysach\nAm adduned Men a mi!\nDarn o waith Caerwyn allan o Awen M�n.


rhad ac am ddim dating ar-lein heb gofrestru i lawrlwytho'r - Fideo Sgwrsio Tsieina\nYr wyf yn sefyll am, o daldra ac yn pwyso am Ibis\nsomeday fy mreuddwydion yn y byddaf yn cwrdd â rhywun a fydd yn ei gariad, brawd a gwr hefyd fel y gallwn rannu ein yn byw gyda'i gilyddDwi hefyd yn hoffi darllen, coginio, canu, dawnsio a mynd am dro ar hyd y traeth a cwtsh yn rhy. Yr wyf yn ystyried fy mod yn optimistaidd, meddwl agored, synnwyr digrifwch da, yn hoffi i wneud ffrindiau ond yn rhy swil lol. Dydw i ddim yn hoffi gorwedd, brad, ymhonwyr, yr wyf yn credu y gwirionedd dylai fod yn sylfaen i unrhyw beth yr ydym yn ei wneud ac nad oes unrhyw waeth pa mor ddrwg mae'n brifo y dylem yn hytrach gadael iddo allan ac yn cynyddu cariad ac ymddiriedaeth yn Llongyfarchiadau. 'Llongyfarchiadau' yn ymadrodd yr ydych yn disgwyl i glywed, fel y mae dal i fod rhai stigma ynghlwm wrth syrffio ar-lein drwy personals am eu cwmnïaeth. Mae pobl yn cael eu harwain i lawr y llwybr hwn i bo modd rhithwir bliss gan sawl ffordd, mae'r rhan fwyaf ohonynt yn cael eu symleiddio i lawr i un datganiad: rhad ac am ddim dating ar-lein heb gofrestru, dulliau confensiynol ar gyfer cyfarfod bod rhywun arbennig wedi methu i chi.\nMae'n anodd gweld rhywun yn bersonoliaeth ar draws ystafell sy'n llawn mwg, yn amhosibl i glywed ei feddyliau yn ystod y curo bas, ac anodd dweud oddi wrth papur newydd personol ad os oes ganddo blant neu erioed wedi eisiau i deithio, rhad ac am ddim dating ar-lein heb gofrestru ac yn priodi neu fynd yn ôl i'r ysgol.\nDyma yw eich 'Pecyn Cychwynnol' ar gyfer dyddio ar-lein. Byddwch wedi gwneud y penderfyniad ac yn awr beth Mae llawer o cyflogedig a rhad ac am ddim ar-lein dyddio gwasanaethau fodd bynnag, mae ganddynt nifer o gyffredin nodweddion: yn gymharol gyflym, y sector preifat, rhad ac am ddim dating ar-lein heb gofrestru, nid ydym yn gyfrifol am unrhyw ganlyniadau cadarnhaol neu fel arall (gweler Telerau Gwasanaeth) a dynion i mewn i fathau o chwiliadau (oedran, rhyw, corfforol a dewisiadau crefyddol, ac ati.). Y math o safle sy'n gweddu orau i chi yn dibynnu ar eich steil. Nid oes gennych syniad ble i ddechrau Edrychwch ar luv-chwilio. Mae'r safle hwn nid yn unig yn awgrymu strategaethau ac yn rhoi erthyglau am dyddio ar-lein i wneud i chi deimlo'n fwy gyfforddus, ond mae hefyd yn dyddio ar-lein gwasanaeth ei hun.\nY costau ar-lein dating ar a personals safleoedd yn hollol rhad ac am ddim-am-ddim a gallwch ddod o hyd rhad ac am ddim ar-lein dyddio yn heb cofrestru yma.\nGallwch fod yn porwr rhad ac am ddim ac yn ysgrifennu llythyr yn rhad ac am ddim ac yn defnyddio fideo sgwrsio ar gyfer rhad ac am ddim.\nfideo sgwrsio ar am ddim fideo sgwrsio ar-lein rhad ac am ddim hwyl gofrestru ffonau llun menyw yn awyddus i gwrdd â merched Dating Sgwrsio oddi wrth eich ffôn ar gyfer rhad ac am ddim ads archwilio Dating heb gofrestru gyda ffonau llun ads benywaidd yn cwrdd oedolion Dating fideo am ddim


Cyfanwerthu Cyflenwyr Coil Steel Rolled Hot Gwneuthurwr Tsieina Gyda Phrisiau Ffatri\nCartref > Cynhyrchion > Coil Dur > Coil Steel Rolled Poeth\nCoil Steel Rolled Poeth\nMae coil dur rholio poeth yn broses o ffurfio dalennau dur neu ddur. Mae ganddynt ddylanwad mawr ar ficrostrwythuro ac eiddo dur. Mae rholio dur yn dreigl yn bennaf, ac ni ddefnyddir y rholio oer yn unig i gynhyrchu dur bach a dur tenau.\nGall y rholio poeth ddinistrio strwythur ffowndri’r ingot, mireinio grawn y dur, a dileu diffygion y microstructur fel bod y strwythur dur yn cael ei gywasgu a bod yr eiddo mecanyddol yn cael ei wella. Adlewyrchir y gwelliant hwn yn bennaf yn y cyfeiriad treigl fel nad yw’r dur bellach yn gorff isotropig i ryw raddau; Gall swigod, craciau a looseness a ffurfiwyd yn ystod castio gael eu weldio o dan dymheredd uchel a phwysau. Mae cyfyngiad cryfder blinder cynhyrchion rholio poeth yn llawer gwell na chynhyrchion oer rholio.\nMae Shandong Hengze New Material Co, Ltd nid yn unig yn un o gyflenwyr coil dur poeth rolio poeth, ond hefyd poen gwneuthurwr coil dur rholio poeth gyda ffatri coil dur poeth dur poeth ei hun. Croeso i gyflenwyr ddod at coil dur rholio cyfanwerthu poeth. Fel llestri gwydr coil dur rolio poeth gyda ffatri coil dur poeth wedi’i rolio poeth ei hun, rydym yn gyfarwydd iawn â’r coil dur rholio poeth, gadewch i ni siarad am yr hyn sydd yn coil dur rolio poeth.\nBeth yw Coil Steel Rolled Poeth\nMae rholio poeth wedi’i seilio ar slabiau (yn bennaf biledau castio parhaus), sy’n cael eu cynhesu i ffurfio stribedi o felinau arfau a melinau gorffen. Mae’r stribed dur poeth o felin rolio olaf y felin gorffen yn cael ei oeri i dwf tymheredd wedi’i osod trwy lif laminar, wedi’i rolio i mewn i coil dur gan coiler, ac mae’r coil dur oeri yn destun gweithrediadau gorffen gwahanol yn ôl anghenion gwahanol defnyddwyr. Mae llinellau (fflat, syth, trawsbynciol neu sleid, arolygu, pwyso, pecynnu a marcio) yn cael eu prosesu i stribedi dur, fflat a dur sleid. Er mwyn ei roi’n syml, caiff biled ei rolio’n fân ar ôl ei gynhesu (hynny yw, y bloc dur poeth coch yn y teledu), a’i dorri a’i gywiro i fod yn blygu dur. Gelwir hyn yn dreigl poeth.\nY gwahaniaeth rhwng rholio poeth a rholio oer\nMae’r gwahaniaeth rhwng rholio poeth a rholio oer: yn rholio poeth, gyda gair poeth o flaen, yn bendant yn gysylltiedig â gwres. Hynny yw, caiff y dur ei gynhesu cyn y treigl, ei gynhesu i dymheredd uchel, a’i rolio ar dymheredd uchel.\nY fantais o dreiglo yn y ffordd hon yw bod y dur yn hyblyg iawn. Gan ein bod i gyd yn gwybod, pan fydd y tymheredd yn uchel, bydd yn dod yn feddal iawn. Ar hyn o bryd, gallwn ei wneud yn anghyffredin yn yr hyn yr ydym ei eisiau. Mae’r broses gynhyrchu yn arbed amser, yn hawdd ei drin, yn hawdd ei rolio, ac yn naturiol, Mae’r effeithlonrwydd hefyd yn uchel iawn, felly fe’i defnyddir yn fwy yn ein bywydau, ac ar ôl triniaeth wres, bydd ei gryfder a chaderni’r traen yn dda iawn.\nMae yna fanteision y mae’n rhaid bod anfanteision. Oherwydd y tymheredd uwch ar ôl plastigder dadfeddiant, os yw’r tymheredd yn uchel, mae adwaith cemegol yn digwydd gyda’r aer, ac mae wyneb y dur yn ocsidiedig, sy’n achosi i wyneb y cynnyrch fod yn ddiam, ac mae’r dur yn llwydus du. O safbwynt prosesu: mae rholio poeth yn brosesu poeth, mae rholio poeth yn rholio uwchlaw’r tymheredd ailgystallu, os na chaiff y daflen rolio poeth ei biclo, mae’n debyg i wyneb llawer o daflenni dur cyffredin ar y farchnad, ac mae wedi bod yn rhwd. Mae’r wyneb yn goch, ac nid yw’r wyneb nad yw’n cael ei rwdio yn ddur porffor (graddfa ocsid haearn).\nRhediad poeth yw’r broses o ddur o dan amodau tymheredd uchel. Manylion Mae gan y daflen rolio poeth caled isel, prosesu hawdd, a ductility da. Mae gan y daflen rolio poeth nerth gymharol isel, mae ansawdd yr wyneb bron yn wael (gan fod ocsidiad a llyfnder isel), ond mae’r elastigedd yn dda, yn gyffredinol plât canolig a thrymus. Gellir defnyddio taflen rolio oer: cryfder uchel, caledwch uchel, gorffeniad wyneb uchel, taflen denau yn gyffredinol, ar gyfer stampio bwrdd. Mae taflenni dur rholio â phwys, eiddo mecanyddol yn llawer llai na phrosesu oer, ac yn ail yn creu prosesu, ond mae ganddynt fwy o gaeth a ductility.\nY Broses o Coil Dur wedi’i Rolio’n Poeth\nTrwy ddiffiniad, mae ingotau dur neu fotel yn anodd deformu ar dymheredd arferol ac yn anodd eu prosesu. Yn gyffredinol, caiff eu cynhesu i 1100 i 1250 ° C ar gyfer treigl. Gelwir y broses dreigl hon yn dreigl. Mae tyrnu poeth, fel yr awgryma’r enw, â thymheredd uchel o’r darn rholio, felly mae’r ymwrthedd offurfiad yn fach a gellir cyflawni llawer iawn o anffurfiad. Gan gymryd treigl y daflen ddur fel enghraifft, mae trwch y gwag castio parhaus yn gyffredinol tua 230 mm, ac ar ôl treigl yn rholio a gorffen, mae’r trwch derfynol yn 1 i 20 mm.\nAr yr un pryd, oherwydd cymhareb lled-i-drwch fach y plât dur, mae’r gofyniad cywirdeb dimensiwn yn gymharol isel, ac nid yw’r broblem siâp yn hawdd i’w wneud, ac mae’r drychineb yn cael ei reoli’n bennaf. Ar gyfer y sefydliad, fe’i cyflawnir yn gyffredinol trwy rolio rheoledig a oeri rheoledig, sef rheoli’r tymheredd treigl, tymheredd gorffen a thymheredd crafu’r gorffen sy’n treiglo i reoli microstructur ac eiddo mecanyddol y stribed. Y cynnyrch rholio poeth yw deunydd crai y cynnyrch rholio oer.\nY defnydd o dreigl poeth\n1. Dur strwythurol\nCynhyrchu dur strwythurol cyffredinol a dur strwythurol weldio, a ddefnyddir yn bennaf wrth gynhyrchu rhannau strwythurol dur, pontydd, llongau a cherbydau.\n2. Dur gwrthsefyll tywydd\nYchwanegir elfennau arbennig (P, Cu, C, ac ati), sydd â gwrthiant cyrydiad da a gwrthiant cyrydiad atmosfferig, wrth gynhyrchu cynwysyddion a cherbydau arbennig ac fe’u defnyddir hefyd mewn strwythurau adeiladu.\n3. Dur ar gyfer strwythur automobile\nPlât dur cryfder uchel gyda pherfformiad DARLUN a pherfformiad weldio da ar gyfer FRAME, WHEEL, a chynhyrchiad arall.\n4. Dur arbennig wedi’i rolio poeth\nDefnyddir dur carbon, dur aloi a dur offeryn ar gyfer y strwythur mecanyddol cyffredinol wrth gynhyrchu gwahanol rannau mecanyddol ar ôl triniaeth wres.\n5. Bwrdd gwreiddiol wedi’i rolio oer\nWedi’i ddefnyddio wrth gynhyrchu amrywiaeth o gynhyrchion oer rholio, gan gynnwys CR, GI, paneli wedi’u lliwio â lliw.\n6. Plât ddur ar gyfer pibell ddur\nMae ganddi berfformiad prosesu da a chryfder cywasgu ac fe’i defnyddir ar gyfer cynhyrchu cyfaint fewnol 500 !? Llongau pwysedd nwy pwysedd uchel wedi’u llenwi â LPG, nwy acetilen a nwyon amrywiol.\n7. Plât dur ar gyfer cynhwysydd pwysedd uchel\nMae ganddi berfformiad prosesu da a chryfder cywasgu ac fe’i defnyddir ar gyfer cynhyrchu cyfaint fewnol 500. Mae llongau pwysedd nwy pwysedd uchel wedi’u llenwi â LPG, nwy acetilen a nwyon amrywiol.\nYn ogystal, Shandong Hengze New Material Co, Ltd yn wneuthurwr poil dur rolio gwneuthurwr coil gyda blynyddoedd lawer o ymchwil a phrofiad cynhyrchu. Croeso i ymgynghori â phrisiau coil dur rholio poeth, coil dur cyfanwerthu poeth cyfanwerthu ac ymweld â ffatri coil dur poeth poeth â’i gilydd.\nTaflen Roofing Corrugated Galvalume\nTaflen Dur Rhychog Galfanedig Math Olwyn


Cymru 1914-18: Y Rhyfel Mawr a'r profiad Cymreig | Llyfrgell Genedlaethol Cymru\nCymru 1914-18: Y Rhyfel Mawr a’r profiad Cymreig\nRhoi Hanes Cymru a’r Rhyfel Mawr Ar-lein\nMae prosiect a arweinir gan Lyfrgell Genedlaethol Cymru mewn cydweithrediad â llyfrgelloedd, casgliadau arbennig ac archifau Cymru wedi derbyn £500,000 gan y Cydbwyllgor Systemau Gwybodaeth, JISC (Joint Information Systems Committee) i ddigido ar raddfa enfawr, ffynonellau gwreiddiol yn ymwneud â’r Rhyfel Mawr.\nBydd y prosiect yn creu casgliad digidol unigryw a digymar o hanes cudd y Rhyfel Byd Cyntaf a sut y bu iddo effeithio ar holl fywyd Cymru, ei hiaith a’i diwylliant. Bydd y prosiect yn digido ffynonellau printiedig a llawysgrifol yn ogystal â deunydd ffilm, sain a ffotograffau. Mae’r ffynonellau yma, ar hyn o’r bryd, ar wasgar ac yn aml yn anghyraeddadwy, ond gyda’i gilydd byddant yn creu adnodd unigryw a hanfodol i ymchwilwyr, myfyrwyr a phobl Cymru a thu hwnt. Bydd y casgliad digidol ar gael ar wefan fydd â theclyn cyfieithu er mwyn i’r di-Gymraeg ddeall ysgrifau yn y Gymraeg.\n‘Bydd y wefan yn adnodd amhrisiadwy ar gyfer dysgu, ymchwil a chofio a bydd ar gael ar-lein mewn pryd ar gyfer canmlwyddiant dechrau’r Rhyfel,’ meddai Andrew Green, Llyfrgellydd y Llyfrgell Genedlaethol. ‘Mae hwn yn enghraifft wych o gydweithio ar draws llyfrgelloedd, archifau a chasgliadau arbennig Cymru i gyflwyno’r hanesion unigryw hyn i’r gynulleidfa ehangaf posibl, drwy eu digido.’\nDatblygwyd y prosiect gan Fforwm Llyfrgelloedd Addysg Uwch Cymru (WHELF). Daw’r casgliadau o Lyfrgell Genedlaethol Cymru; Casgliadau Arbennig Prifysgol Aberystwyth; Casgliadau Arbennig Prifysgol Bangor; Casgliadau Arbennig Prifysgol y Drindod Dewi Sant; Prifysgol Abertawe; Llyfrgell Prifysgol Caerdydd; Archifau BBC Cymru Wales ac archifau lleol sy’n aelodau o Gyngor Archifau a Chofnodion Cymru (ARCW). Bydd Casgliad y Werin Cymru yn casglu’r cynnwys a gynhyrchir gan gymunedau, haneswyr lleol a haneswyr teulu. Byddant hefyd yn digido eitemau o gasgliadau personol wrth deithio ar draws Cymru yn digido deunydd o bwys. Drwy wneud hyn byddant yn ychwanegu a chryfhau casgliadau’r partneriaid Addysg Uwch gan greu casgliad digidol cyflawn, unedig, i gynrychioli profiad y genedl Gymreig yn ystod y Rhyfel Mawr.\nMae’r cynnwys sydd i’w ddigido wedi ei ddethol mewn cydweithrediad ag academyddion Cymru a thu hwnt, a bydd gwaddol digidol y prosiect yn arwain at ymchwil newydd am Gymru a’r Rhyfel Byd Cyntaf.\nDywedodd Paola Marchionni, Rheolwr Prosiect JISC, ‘Drwy ddigido a chydweithio bydd y prosiect hwn yn dod a chasgliad rhyfeddol o archifau ynghŷd i un lle. Mae’n addo bod yn ganolfan bwysig ar gyfer ymchwilwyr neu fyfyrwyr sydd am edrych ar brofiad Cymru a’r Rhyfel Mawr. Rydym yn falch iawn i gefnogi’r prosiect yma sy’n cyd-fynd â nifer o brosiectau eraill a ariennir gan JISC sy’n ymwneud â’r Rhyfel Byd Cyntaf yn ogystal â gweithgareddau cofio yng Nghymru, Prydain ac yn rhyngwladol.’ JISC yw consortiwm technolegol ar gyfer addysg uwch a phellach.\nCost y prosiect digido yma fydd £987,916. Daw £500,000 o’r gyllideb raglen cynnwys JISC ar gyfer 2011-13. Codir gweddill yr arian drwy gyfraniad sefydliadol bunt am bunt partneriaid y prosiect.\nMae’r prosiect yn cychwyn ym mis Chwefror 2012 a lansir yr adnoddau ar-lein ym Mehefin 2013.\nLorna Hughes, Cadair Casgliadau Digidol Prifysgol Cymru, Llyfrgell Genedlaethol Cymru: lorna.hughes@llgc.org.uk


Buddugoliaeth yn erbyn Awstralia yn golygu Cyfres yr Hydref “lwyddiannus” i Gymru, medd Pivac – Golwg360\nMae Wayne Pivac yn credu y byddai buddugoliaeth yn erbyn Awstralia ddydd Sadwrn (20 Tachwedd) yn golygu bod Cyfres yr Hydref wedi bod yn un “llwyddiannus” i Gymru.\nMae dros 15 o chwaraewyr Cymru allan o’r gêm yn erbyn y Wallabies yn Stadiwm Principality ddydd Sadwrn.\nA hyd yn oed ar ôl enwi ei dîm i wynebu Awstralia, mae prif hyfforddwr Cymru, Pivac, yn dal i fod angen cadarnhad terfynol ar argaeledd dau chwaraewr – yr asgellwr Josh Adams a’r prop Tomas Francis.\nFe fethodd Adams y fuddugoliaeth dros Fiji y penwythnos diwethaf gydag anaf tra bod Francis wedi dioddef anaf i’w ben yn ystod hyfforddiant yr wythnos diwethaf.\n“Rydym wedi ei enwi (Adams) ar y sail y bydd yn dod drwy hyfforddiant (ddydd Iau, 18 Tachwedd),” meddai Pivac.\n“Rydyn ni wedi cael gwybod y dylai fod yn iawn.\n“Rwy’n gobeithio fel pawb arall ei fod yn dod drwyddo oherwydd ei fod yn rhan bwysig o’n tîm ni.”\nAc ar Francis, ychwanegodd Pivac: “Mae’n gweld ymgynghorydd annibynnol heno (dydd Iau, 18 Tachwedd), felly mae wedi cael ei enwi ar yr amod ei fod yn dod drwy’r broses honno.\n“Gan fethu hynny, rydym yn amlwg wedi bod yn hyfforddi gyda Chynllun B drwy’r wythnos.”\nWrth asesu ymgyrch yr hydref – lle cafodd Cymru grasfa gan Seland Newydd (54-16) a’u trechu gan Dde Affrica (23-18) cyn curo Fiji – dywedodd Pivac: “Rydym wedi colli chwaraewyr blaenllaw a fyddai’n brifo unrhyw dîm.\n“Ond mae wedi rhoi cyfleoedd gwych i chwaraewyr eraill, ac mae rhai wedi dod i mewn a gwneud yn dda iawn, iawn.\n“Mae hynny wedi bod yn gadarnhaol iawn.\n“I herio pencampwyr y byd (De Affrica) mewn amodau oedd yn addas iddyn nhw, roedd hynny’n ymdrech enfawr gan ein chwaraewyr, yn enwedig y blaenwyr.\n“Ac yna i droi o gwmpas a chwarae’r gêm honno yn erbyn Fiji, oedd wastad yn wrthwynebydd anodd a chorfforol iawn.\n“Buddugoliaeth yw’r hyn yr ydym ar ei ôl, ac rwy’n credu y byddai buddugoliaeth yn ei gwneud yn gyfres lwyddiannus.”\nDim Jonathan Davies\nAr hyn o bryd mae Jonathan Davies ar 99 cap i Gymru a’r Llewod, er y bydd yn gorfod aros tan o leiaf y Chwe Gwlad i gyrraedd 100.\n“Mae e wir eisiau chwarae dros ei wlad. Mae’n gwybod bod ganddo fwy i’w roi,” meddai Pivac.\n“Bydd yn mynd yn ôl at ei glwb ac yn ceisio gorfodi ei ffordd yn ôl i’r tîm.\n“Cefais sgwrs dda gyda Jonathan. Yn amlwg, byddai wrth ei fodd yn bod allan yno’n chwarae.\n“Roedden ni eisiau cael golwg ar Willis (Uilisi Halaholo) yn gynharach yn yr hydref ond doedden ni ddim yn gallu oherwydd sefyllfa Covid.\n“Fe ddaeth oddi ar y fainc yr wythnos ddiwethaf a gwneud lot. Rydym am ei weld yn dechrau am y tro cyntaf i weld sut mae’n mynd.\n“Rydym yn credu bod Willis wedi ennill yr hawl i ddechrau, a chwaraeodd Nick (Tomkins) yn dda’r wythnos diwethaf, felly byddwn yn mynd gyda’r cyfuniad hwnnw.”\n15 Liam Williams (Scarlets), 14 Louis Rees-Zammit (Caerloyw), 13 Nick Tompkins (Saracens), 12 Uilisi Halaholo (Rygbi Caerdydd), 11 Josh Adams (Rygbi Caerdydd), 10 Dan Biggar (Northampton), 9 Tomos Williams (Rygbi Caerdydd); 1 Wyn Jones (Scarlets), 2 Ryan Elias (Scarlets), 3 Tomas Francis (Y Gweilch), 4 Adam Beard (Y Gweilch), 5 Seb Davies (Rygbi Caerdydd), 6 Ellis Jenkins (Rygbi Caerdydd – capten), 7 Taine Basham (Y Dreigiau), 8 Aaron Wainwright (Y Dreigiau)\n16 Elliot Dee (Y Dreigiau), 17 Gareth Thomas (Y Gweilch), 18 Dillon Lewis (Rygbi Caerdydd), 19 Ben Carter (Y Dreigiau), 20 Christ Tshiunza (Caerwysg), 21 Gareth Davies (Scarlets), 22 Rhys Priestland (Rygbi Caerdydd), 23 Johnny McNicholl (Scarlets)\nEnwi Ellis Jenkins yn gapten eto ar gyfer gêm Cymru yn erbyn Awstralia\nBydd Josh Adams, Tomas Francis ac Aaron Wainwright yn dychwelyd i’r tîm ar ôl anafiadau ar gyfer y gêm ddydd Sadwrn (Tachwedd 20)\nBydd Josh Adams, Tomas Francis ac Aaron Wainwright yn dychwelyd i'r tîm ar ôl anafiadau ar gyfer y gêm ddydd Sadwrn (Tachwedd 20)


Gardd Bodnant - Gardd in Colwyn Bay, Conwy Valley - Conwy\nRydych chi yma: Pethau I’w Gwneud > Gardd Bodnant\n80 erw o erddi godidog gyda lawntiau eang a chorneli culion, terasau ysblennydd a chasgliadau o blanhigion i’ch ysbrydoli. Cennin Pedr, Magnolias a Camelias yn y Gwanwyn, ac yna ein Rhododendrons, Asaleas a’n Bwa Tresi Aur enwog. Drwy gydol yr haf cewch weld borderi llysieuol, Rhosod, Lilis Dŵr a phlanhigion egsotig a lliwiau ysblennydd tymor yr hydref ym mis Hydref.\nYr ardd ar agor yn ddyddiol (1 Gorff 2019 - 31 Hyd 2019)\nYr ardd ar agor yn ddyddiol (heblaw 24-26 Rhagfyr) (1 Tach 2019 - 31 Rhag 2019)\n* Yr ystafell de pafiliwn ar agor o 9am bob dydd. Gardd ar agor tan 8 o'r goch ar ddydd Mercher, Ebrill i ddiwedd mis Medi.\nGardd a'r ystafell de ar gau 24 i 26 Rhagfyr.\nOedolion (Cymorth Rhodd) £15.40 oedolyn\nOedolion (Safonol) £14.00 oedolyn\nPlentyn 5-16 oed (Cymorth Rhodd) £7.70 plentyn\nPlentyn 5-16 oed (Safonol) £7.00 plentyn\nTeulu (Cymorth Rhodd) £38.50 teulu\nTeulu (Safonol) £35.00 teulu\nGrŵpiau: (Lleiafswm o 15) Oedolion £12.60 Plant £7.00. Rhaid archebu ymweliadau grŵp ymlaen llaw. Ffoniwch 01492 650460 i archebu.


Gofrestru ar-lein BlackShot. Chwaraewch y gêm ar-lein BlackShot. BlackShot Gêm ar-lein. BlackShot gêm gyfrifiadurol ar gyfer Mac OS\nGêm ar-lein: BlackShot\nEnwau eraill: Ergyd du\nGêm ar-lein BlackShot sy'n digwydd yn y dyfodol pell, pan mae'n anhrefn llwyr, fe fydd na unrhyw ddeddfau, cyfyngiadau codi rhyfel byd-eang o bobl wedi'u clonio. Y prif gymeriadau yn milwyr cyflog na ddylent ots beth cyflawni ei genhadaeth. dangos disgrifiad manwl o\nGêm BlackShot - addas ar gyfer yr holl gefnogwyr o saethwyr ar-lein o bob oed. Mae'r chwaraewr yn cael ei leoli yn y gofod tri-dimensiwn ac wedi cyfyngu ar symud fel y mynnant. Gêm ar-lein BlackShot sy'n digwydd yn y dyfodol pell, pan mae'n anhrefn llwyr, fe fydd na unrhyw ddeddfau, cyfyngiadau codi rhyfel byd-eang o bobl wedi'u clonio. Y prif gymeriadau yn milwyr cyflog na ddylent ots beth cyflawni ei genhadaeth. I chwarae arnoch angen BlackShot cyfrifiadurol gyda paramedrau hyn: Prosesydd: Intel Pentium, 2 GHz. Fideo: 256 MB. Cof: 512 MB. Rhyngrwyd High-cyflymder. Cofrestr BlackShot yn eithaf syml ac mae bron yn anwahanadwy oddi wrth eraill gemau ar-lein ar y wefan swyddogol y gêm, bydd angen i chi: 1) Rhowch yr enw defnyddiwr - yr enw y byddwch yn chwarae. 2) Ysgrifennwch eich cyfrinair. 3) Ailadrodd y cyfrinair ysgrifenedig. 4) Rhowch eich e-bost. 5) Sefydlu, y cod cywir a fydd yn ymddangos ar y sgrin. 6) Dewis a ateb cwestiwn diogelwch o'r rhestr. 7) Rhowch dic yn y blwch priodol eich bod yn cytuno i'r telerau a chytundeb trwydded. 8) Pwyswch «Sing yn awr» a gellir yn hawdd swing y gêm. Yn BlackShot gallwch chi chwarae am ddim, gallwch brynu gynnau mwy, ond mae ei safon a bennwyd yn y gêm yn amrywiol iawn: 1. Ak-47 - Mae dyluniad syml yn cael effaith gref a moshnost. 2. Awst - Mae gan cywirdeb uchel, yn cael ei ddefnyddio ar gyfer pellteroedd canolig a hir. 3. FAMAS - reiffl cyflym iawn. 4. G36 - nid pwerus ac yn fanwl gywir, yn berthnasol ar bellteroedd agos. 5. TAVOR - drylliau, yn fanwl a phwerus. 6. F 2000 - arf boblogaidd mewn cysylltiad gyda llai o inswleiddio sŵn. 7. Glok 18 - gwn recoil isel a llawer mwy. Gan fod cyllyll, cleddyfau, dagrau ar gyfer melee. Bydd eich arwr bob amser yn gallu sicrhau diogelwch. Gallwch yn syml newid arfau ar unrhyw adeg. Ni fydd yn siomi nifer ac amrywiaeth o gardiau gêm. Mewn chwarae BlackShot ddewis un o'r cymeriadau: Travis Benner - addysgedig a milwyr cyflog o garfan arweinwyr hyfforddedig i mewn i frwydr. Vanessa Green - un o'r milwyr cyflog gorau ar faes y gad, a addysgir plentyndod anodd iddi ymdopi â'r arf. Adam Garcia - y Diffoddwr mwyaf profiadol, yn gallu ymdopi â byddin o clonau, heb bron dim emosiwn. Katie Finn - ymladd er mwyn dial am ei gŵr, yn ddi-ofn a indestructible. Arwr yn hawdd i reoli, atodlen caniatáu i chi weld popeth o'u cwmpas ac mae'n gwella tactegau ymladd. Yn y gêm, rhaid i'r arwr yn perfformio y genhadaeth arfaethedig, gwella eu sgiliau, cyflenwadau ac offer, mae gan sgôr uchel bwyntiau BlackShot bwrdd a'r gwrthwynebydd, lle byddwch bob amser yn gallu cymharu eu canlyniadau ac yn gwybod beth i'w ymdrechu am, pa arwyr yw'r cryfaf ac yn ystwyth. Gêm ar-lein BlackShot - cyfle unigryw i wella eu sgiliau yn y maes o gemau ar-lein, yn cael eu hunain yn rôl milwr ac yn ymweld yn y dyfodol pell, lle mae pawb yn ar gyfer ei hun.


Adferiad economaidd a thwristiaeth ar frig agenda’r Democratiaid Rhyddfrydol ar ymweliad â Cheredigion – Golwg360\nAdferiad economaidd a thwristiaeth fydd yn cael sylw’r Democratiaid Rhyddfrydol yng Ngheredigion heddiw (dydd Mawrth, Mai 4).\nBydd yr arweinydd Jane Dodds yn teithio i Aberystwyth ac Aberaeron wrth i ymgyrch y blaid ar gyfer etholiadau’r Senedd ddydd Iau (Mai 6) dynnu tua’i therfyn.\nMae hi’n dweud bod pandemig Covid-19 “wedi bwrw ein cymunedau gwledig yn galed”.\n“I’r rhai sy’n ddibynnol iawn ar dwristiaeth a’r sector lletygarwch, mae’r flwyddyn ddiwethaf wedi bod yn anodd,” meddai.\n“Mae’r flwyddyn ddiwethaf wedi taflu goleuni ar yr heriau sylweddol yn ein heconomi wledig.\n“O gysylltedd digidol i drafnidiaeth gwael, costau tai a’r heriau sy’n deillio o redeg busnesau bach, mae Cymru wledig yn wynebu cyfnod anodd i ddod.\n“Mae’r Democratiaid Rhyddfrydol yng Nghymru’n brwydro’r etholiad hwn ag addewidion i fuddsoddi i fynd i’r afael â chysylltedd band eang a ffonau symudol i helpu busnesau a’r rhai sy’n dewis gweithio o bell.”\n‘Cymaint i’w gynnig’\nYn ôl Cadan ap Tomos, ymgeisydd y blaid yng Ngheredigion, “mae gan lefydd fel Ceredigion gymaint i’w gynnig i ymwelwyr”.\n“Mae’r pandemig wei agor llygaid nifer i dwristiaeth gartref ond bydd nifer o’n busnesau’n dal i deimlo effeithiau’r pandemig am flynyddoedd i ddod,” meddai.\n“Rydym yn cydnabod pa mor hanfodol yw busnesau bach, entrepreneuriaid a’r hunangyflogedig i’n hardal, a byddwn yn eu cefnogi nhw drwy sefydlu Premiwm Creu Swyddi a fydd yn gwneud yn iawn am gostau gwreiddiol recriwtio a hyfforddi ar gyfer busnesau sy’n ceisio tyfu.\n“Bydd y Democratiaid Rhyddfrydol yng Nghymru hefyd yn helpu busnesau lleol dros y pum mlynedd nesaf drwy rewi cyfraddau busnes am bum mlynedd gan ddarparu biliau llai a sicrwydd.”\n22 o flynyddoedd o Lafur yng Nghymru’n “nodweddiadol o fwriadau da ond llywodraethu gwael”\nMae diffyg cynnydd cymdeithasol dan Lafur yn "bradychu" gwerthoedd y blaid, yn ôl Liz Saville Roberts


Papurau John Ellis Williams - National Library of Wales Archives and Manuscripts\nfonds GB 0210 JELWIL - Papurau John Ellis Williams\nWelsh » Papurau John Ellis Williams\n1912, 1918-1975 (accumulated -1975) (Creation)\n0.161 metrau ciwbig (6 bocs, 3 cyfrol fawr)\nDramodydd, nofelydd, ysgrifwr ac awdur straeon byrion a straeon plant oedd John Ellis Williams. Cafodd ei eni ym Mhenmachno, Sir Gaernarfon ar Ebrill 19, 1901. Enillodd ysgoloriaeth i Ysgol Sir Llanrwst yn 1912 cyn mynd yn athro ym Mhenmachno a Phenmaenrhos. Mynychodd Goleg Normal Bangor rhwng 1919 ag 1921. Bu'n athro ym Manceinion, Blaenau Ffestiniog a Llanfrothen cyn gorffen ei yrfa yn brifathro Ysgol Gynradd Glanypwll, Blaenau Ffestiniog. Ymddeolodd yn 1961 gan symud i fyw yn Llanbedr, Meirionnydd ac yna i Gaerwen, Môn. Bu yn y fyddin rhwng 1940 a 1946.\nBu'n golofnydd i'r Herald Cymraeg, 1946-1975, ac i'r South Caernarvon & Merioneth Leader (Yr Arweinydd), 1947-1953. Bu hefyd yn ysgrifennu ysgrifau i'r Darian, Y Faner, Y Brython, Y Ddraig Goch, Y Gloch, Cymru a Cymru'r Plant. Bu'n olygydd Y Rhedegydd yn ystod y blynyddoedd 1950-1951. Ysgrifennodd hefyd nifer o nofelau a gweithiau eraill, yn cynnwys y gyfrol Tri Dramâydd Cyfoes.\nYsgrifennodd nifer fawr o ddramâu, a throsi nifer eraill o'r Saesneg. Ymysg ei ddramâu enwocaf y mae Taith y Pererin, Y Ffon Dafl, Ceidwad y Porth, Y Pwyllgorddyn, Y Llaw Gudd a Porth Ewyn. Bu hefyd yn ysgrifennu dramâu ar gyfer darllediadau radio, yn eu mysg y trosiad 'Dychweledigion', a'r cyfresi, 'Llwybrau Cam' a 'Drwy Ddŵr a Thân'. Yn ogystal ag ennill nifer o gystadlaethau mewn Eisteddfodau ledled Cymru roedd yn feirniad cystadlaethau drama mewn Eisteddfodau a Gwyliau Drama. Ysgrifennodd a chyfarwyddodd y llun llafar cyntaf yn y Gymraeg yn 1935, Y Chwarelwr. Ef hefyd oedd awdur y ddrama hir Gymraeg gyntaf i ymddangos ar deledu o stiwdio drama deledu Caerdydd, Y Gymwynas Olaf; a'i gyfaddasiad ef oedd y ddrama hir Saesneg gyntaf o'r un stiwdio, Jinny Morgan. Cyhoeddwyd ei hunangofiant, Inc yn fy Ngwaed, yn 1963. Ymddangosodd hefyd ar y teledu a bu'n gadeirydd y rhaglen 'Garddio'.\nPriododd ei wraig Cadi yn Medi 1922. Cawsant ddwy ferch, Haf a Men. Yn ystod plentyndod Haf yr ysgrifennwyd y straeon plant Haf a'i Ffrindiau. Roedd yn aelod o'r Seiri Rhyddion yng Nghyfrinfa'r Moelwyn. Yn 1962 cafodd radd MA er anrhydedd gan Brifysgol Cymru ac yna MBE yn rhestr Nadolig Anrhydeddau'r Frenhines yr un flwyddyn. Bu farw ar 7 Ionawr, 1975.\nDerbyniwyd y rhan fwyaf o bapurau John Ellis Williams yn gymynrodd trwy law ei weddw Mrs. J. Ellis Williams yng Ngorffennaf 1975. Adneuwyd 'Byd y Ddrama' (6/2) gan Mrs. J. Ellis Williams ym Medi 1976.; 0200311514\nAction: Cadwyd holl bapurau John Ellis Williams a roddwyd i'r Llyfrgell..\nTrefnwyd y fonds yn LLGC yn chwe chyfres a thair ffeil. Trefnwyd y cyfresi yn ôl pwnc: Toriadau amrywiol, 'Taith y Pererin', Yr Herald Cymraeg, The Leader, Y Rhedegydd, a drafftiau o weithiau gwreiddiol. Trefnwyd y tair ffeil yn gronolegol.\nCeir sgriptiau gan John Ellis Williams yn LLGC, Archif BBC (Cymru/Wales).\nCrëwyd y teitl ar sail cynnwys yr archif. Dyfalwyd y dyddiad crynhoi cynharaf ar sail cynnwys yr archif.\nChildren's stories, Welsh -- Wales.\nWilliams, John Ellis, 1901-1975 (Creator)\nWilliams, John Ellis, 1901-1975 -- Archives. (Subject)\nText: Papurau John Ellis Williams.


Mae yna ymrwymiad cyllidebol i ariannu adnoddau a gwasanaethau eGaffael hyd at 31 Mawrth 2020. Nid yw'r contractau ar gyfer yr adnoddau hyn yn gyson â'r ymrwymiad cyllidebol a disgwylir i'r contractau ddod i ben ar 11 Ionawr 2019. Ni allwn ymestyn y trefniadau presennol. Fodd bynnag, mae Llywodraeth Cymru wedi ymrwymo i ariannu adnoddau a gwasanaethau eGaffael hyd at ddiwedd mis Mawrth 2020. Mae'r gwaith yn mynd rhagddo i gysoni dyddiad gorffen y gwasanaeth â'r cyllid.\nRydym wedi cynnal sesiynau â rhanddeiliaid er mwyn gweld beth yw eu blaenoriaethau uniongyrchol a chytuno ar y camau nesaf. Cafodd yr arfarniad o opsiynau ar gyfer dull gweithredu tactegol byrdymor ei gyflwyno i Grŵp Cyflenwi'r GCC i'w adolygu ym mis Medi. Byddwn yn gallu rhoi'r wybodaeth ddiweddaraf ym mis Hydref. Bydd canlyniadau'r gweithdy i randdeiliaid yn cyfrannu at Achos Amlinellol Strategol sy'n cael ei baratoi. Rydym hefyd yn cynllunio sesiwn dechnoleg eGaffael â rhanddeiliaid er mwyn llywio'r Achos Busnes ymhellach. Bydd rhagor o wybodaeth ar gael unwaith y byddwn wedi cadarnhau'r trefniadau hwyluso.\nRydym wedi cynnal adolygiadau cydymffurfiaeth y Rheoliad Cyffredinol ar Ddiogelu Data ar yr adnoddau eGaffael sydd ar gael i'w defnyddio gan y sector cyhoeddus yng Nghymru. Bydd rhagor o fanylion ar gael ar GwerthwchiGymru maes o law. Bydd angen i gwsmeriaid gymryd mwy o gamau gweithredu ar gyfer eu cydymffurfiaeth eu hunain â'r Rheoliad Cyffredinol ar Ddiogelu Data gan mai nhw sy'n gyfrifol am sicrhau bod y cynnwys a'r data a gyhoeddwyd neu a rannwyd ganddynt hyd yma yn cydymffurfio â'r Rheoliad Cyffredinol ar Ddiogelu Data, yn ogystal â chynnwys sydd newydd gael ei gyhoeddi wrth ddefnyddio'r adnoddau eGaffael.


Gwasanaethau Partneriaeth Rhieni - amdanom ni - Abertawe\nGwasanaethau Partneriaeth Rhieni - amdanom ni\nMae pob awdurdod lleol yn darparu gwasanaeth i rieni a gofalwyr geisio cyngor a gwybodaeth ynghylch plant a phobl ifanc ag Angenion Dysgu Ychwanegol.\nGwasanaeth cyfrinachol am ddim yw'r Bartneriaeth Rhieni, sy'n darparu gwybodaeth, cyngor a chymorth diduedd i rieni a gofalwyr plant ag Anghenion Dysgu Ychwanegol.\nSwyddog Cyswllt Teulu\nAndrea Hill-Jones yw'r Swyddog Cyswllt Teulu ar gyfer Anghenion Dysgu Ychwanegol yn Abertawe. Rôl Andrea yn bennaf yw cefnogi rhieni a gofalwyr plant sy'n destun Asesiad Statudol. Mae hi'n gweithio ar draws Dinas a Sir Abertawe gan gynnal ymweliadau cartref er mwyn esbonio'r prosesau perthnasol, ateb unrhyw gwestiynau a allai fod gan rieni neu ofalwyr mewn perthynas ag addysg eu plentyn a chynorthwyo wrth gwblhau dogfennau sy'n ymwneud a'r broses.\nMae Andrea yn ffynhonnel wybodaeth mewn perthynas a'r ddarpariaeth sydd ar gael i blant ag anghenion ychwanegol yn Abertawe.\nMae Andrea, sy'n bwynt cyswllt a gwybodaeth, hefyd yn brofiadol o ran gweithio gyda rhieni ac asiantaethau eraill i ddatrys materion a chyrraedd canlyniadau boddhaol er mwyn darparu gwasanaeth effeithiol.\nGellir cysylltu ag Andrea Hill-Jones drwy ffonion 01792 637541 neu e-bostio: ALNU@swansea.gov.uk\nMae SNAP Cymru'n darparu gwybodaeth a chyngor annibynnol am ddim i rieni plant a phobl ifanc ag anghenion dysgu ychwanegol. Mae SNAP Cymru'n hyrwyddo gweithio'n effeithiol mewn partneriaeth ac yn cydnabod pwysigrwydd cyfranogiad rhieni a phobl ifanc mewn penderfyniadau ynghylch darpariaeth dysgu ychwanegol.\nFel deiliad y Marc Safon Arbenigol (SQM), mae ein gwasanaeth yn gweithredu i'r safonau uchaf. Mae gweithwyr achos yn derbyn hyfforddiant cyfriethiol annibynnol o safon uchel. Maent yn frwd dros helpu pobl i oresgyn rhwystrau, gan gynnig cefnogaeth ac arweiniad sy'n diwallu anghenion teuluoedd.\nY nod allweddol yw ymyrryd yn gynnar i leihau'r posibilrwydd o broblemau'n gwaethygu, yn enwedig drwy gydweithio mewn partneriaeth a'r teulu, yr ysgol a'r awdurdod lleol.\nSNAP Cymru: Disgrifiad o'r gwasanaeth a gynigir:\nCefnogaeth i blant a phobl ifanc ag anghenion dysgu arbenigol (0-25 oed).\nCyngor a chefnogaeth i rieni a gweithwyr proffesiynol drwy linell gymorth, taflenni ac ar ein gwefan.\nCyngor ar ddeddfwriaeth, polisi lleol a chenedlaethol yn y meysydd Addysg, Iechyd a Gofal Cymdeithasol, asesu a darpariaeth ADY, apeliadau a thribiwnlysoedd.\nCefnogaeth gyda Gwaith Achos, Eiriolaeth Annibynnol a chyfryngu wedi'i hwyluso gan gyfryngwyr achrededig.\nCymorth i deuluoedd i baratoi at gyfarfodydd; cyfrannu at asesiadau ac adolygiadau; cymryd rhan mewn penderfyniadau ac archwilio opsiynau; herio lle bo angen.\nDydd Llun - dydd Gwener 9.00am to 4.30pm (apwyntiadau y tu allan i oriau swyddfa drwy drefniant).\nAddaswyd diwethaf ar 27 Ebrill 2021